
Număr închinat împlinirii a 91 de ani de la realizarea statului unitar român 


Un Don Quijote basarabean 


Theodor CODREANU 


La aniversarea a 80-a a scriitorului Ion Druță, în 
toamna lui 2008, Dumitru Matcovschi avea la dânsul 
două volume pe care mi le-a dăruit: unul de poezie, 
altul de teatru: Neamul Cain (Editura Ştiinţa, Chişinău, 
2008) şi Teatru (Editura Prometeu, Chişinău, 2004). 
Dedicația de pe volumul de versuri sună aşa: „Vă rog, 
domnule Codreanu, citiți aceste poeme, cu mintea 
moldoveanului cea de pe urmă le-am adunat într-un 


volum, D. Matcovschi”. Le-am citit şi eu tot cu mintea 
moldoveanului cea de pe urmă, adică la aproape un an 
de la primirea darului. Cu siguranță, se poate scrie în 


cunoştinţă de cauză despre poezia lui Dumitru 
Matcovschi chiar pornind numai de la acest volum, 
care este o antologie de autor, făcută după criterii 
neortodoxe, aş zice în maniera eminesciană din Poesii 
(1883-1884), celebra ediție princeps atribuită exclusiv 
lui Titu Maiorescu, dar unde se vede şi voința poetului, 
deşi încălcată de îngrijitor, după cum a argumentat N. 
Georgescu, cel mai bun cunoscător al tuturor edițiilor 
eminesciene. (continuare în pag. 5) 


Situaţia preoțimii basarabene în timpul 
ocupaţiei sovietice din anii 1940 — 1941 


Pr. lect. dr. Veaceslav CIORBĂ, 


Chişinău 
În anul 1940, ca urmare a „Protocolului adițional 
secret al Pactului Ribbentrop-Molotov”, Uniunea 


Sovietică, ignorând şi abrogând convențiile şi tratatele 
semnate în perioada interbelică, a anexat prin forţa 
armelor, între 28 iunie şi 3 iulie, Basarabia, nordul 
Bucovinei şi ținutul Herţa. 

Autorităților sovietice nu le-a fost pe plac că în 
teritoriile anexate există o Biserică puternică, cu 
enoriaşi profund religioşi, care ar fi putut opune 
rezistență politicii lor de sovietizare. De aceea, imediat 
după ocupare a fost pus în mişcare întregul sistem de 
stat, care a acţionat pe toate căile posibile şi prin toate 
mijloacele întru distrugerea Bisericii Ortodoxe din 
Basarabia. (continuare în pag. 8) 


Maluri de Prut 


Impactul discursului lui Veaceslav Molotov, 
din 29 martie 1940, asupra stării de spirit a 
populaţiei din spaţiul românesc 


Viorica OLARU-CEMÎRTAN, Chişinău, 
doctorandă, Universitatea „Al. I. Cuza”, Iaşi 


În contextul istoric general-european marcat de cea de-a doua 
conflagrație mondială, relaţiile româno-sovietice continuau să fie 
încordate. Dar începutul apogeului de înrăutăţire a lor a fost discursul lui 
Molotov la şedinţa C.C. al P.C. al U.R.S.S., difuzat de Radio Comintern, 
în emisiunea sa de la ora 22 a zilei de 29 martie 1940. 

Discursul a fost retransmis la posturile de radio şi pe 30 martie, iar 
presa a mediatizat timp de câteva zile cuvântarea diplomatului sovietic. 
Şi în timp ce postul de Radiodifuziune Moscova comenta cu multă 
satisfacție discursurile ţinute de tovarăşii Molotov şi Jdanov, în 
România şi Basarabia aceste evenimente au contribuit la apariția unor 
articole pline de nelinişte şi nedumerire. Ziarul editat la Bucureşti, 
„România”, din 2 aprilie 1940, conţinea un articol scris la 30 martie de 
J. Paleologu, întitulat generic Pe marginea ultimului discurs al domnului 
Molotov. Autorul afirma că „politica noastră de înzestrare a oștirii şi 
de pază a frontierelor noastre constituie un element de garanție pentru 
menținerea şi respectarea drepturilor noastre ca şi pe acelea ale 
vecinilor noştri. Dar cuvântarea domnului Molotov conţine în afara 
asigurărilor liniştitoare de mai sus — unele pasagii pline de nedumeriri. 
În primul rând, „între Rusia Sovietică şi România nu există un pact de 
neagresiune”. Și avem tot dreptul a ne exprima această nedumerire, 
când ştiut este că Pactul Briand-Kellog nu era altceva decât o convenție 
de neagresiune. lată de ce afirmaţia domnului Molotov ne-a surprins”. 

Aceeaşi suspiciune şi mirare faţă de declarațiile făcute de oficialul 
de la Moscova au dominat în ziarul „Timpul” din aceeaşi zi, care 
comenta: Molotov [...] a încheiat cuvântarea prin cuvintele următoare: 
„Misiunea politicii noastre externe este de a asigura pacea între 
popoare şi securitatea ţării noastre. De aici decurge poziția noastră de 
neutralitate, precum şi neparticiparea noastră la război. Această 
atitudine corespunde intereselor tuturor popoarelor care aspiră la 
pace...”. 

E de prisos să amintim în această privință statornica politică de 
pace a ţării noastre. România nu a încetat să sprijine din toată 
convingerea şi cu toate puterile ei, o politică de pace, de ordine şi de 
securitate. O Românie puternică şi neatârnată este o garanţie de 
siguranță pentru statele vecine. 

Afirmarea atât de categorică a domnului Molotov că nu ar exista 
un pact de neagresiune între Rusia şi România ne-a surprins. E drept că 
nu există un act bilateral în această privinţă. Există însă între cele două 

state obligaţiuni de neagresiune, izvorând din Pactul Briand-Kellog (1929). Prin Convenţia de la Londra (3 iulie 1933) s-au 
desăvârşit aceste obligaţiuni, cu definiția amănunțită dată noțiunii de agresiune. Guvernul sovietic, care afirmă cu atâta tărie voinţa 
lui de pace, nu poate decât să împărtășească acest paşnic punct de vedere al nostru.” 

Acestei alocuțiuni, viu comentată de presa şi populația din Basarabia, i s-a atribuit o importanță deosebită prin faptul că Rusia nu 
recunoscuse alipirea Basarabiei la Vechiul Regat şi că, în pofida pactelor Briand-Kellog şi a Acordului de la Londra, puterea sovietică 
intenționa să revendice Basarabia. 

În mod clar, în presă se resimțea neliniştirea populaţiei, la toate nivelele sociale: şomerii, muncitorii, săracii discută aprins; 
gospodarii, intelectualii, credincioşii sunt în panică - trebuie să revină în Vechiul Regat?!.? Fiecare însă, avea motivele sale şi era 
firesc ca impresia produsă de acest discurs să fie diferită după diversele straturi sociale, grupuri etnice şi de interes. 

Conform documentelor de arhivă, repercusiunile asupra stării de spirit a populației din Basarabia au fost mari şi diverse. 
Localitatea basarabeană în care cel mai viu a fost discutat şi analizat acest fapt politico-diplomatic, desigur, a fost municipiul 
Chişinău, centru economic şi cultural, în care, grație radiodifuziunii, discursul a fost ascultat la radio chiar pe 29-30 martie. Chiar de 
sâmbătă, în unele cercuri se vorbea despre acest discurs, în special despre partea referitor la Rusia Sovietică şi România. Dar, 
marele public a luat cunoştinţă despre conținutul acestui discurs abia duminică, pe 31 martie sau chiar luni, 1 aprilie, din presă. 

Lumea intelectuală şi în special lumea cu experiență în judecarea faptelor au apreciat discursul ca exprimarea unei necesități 
politice interne pentru a redresa moralul cetățenilor U.R.S.S.-ului, în urma influenţei destul de rele a felului cum s-a comportat 
armata rusă în războiul cu Finlanda. Astfel că atitudinea şi tonul cu care s-a exprimat față de România, nu era decât o uşoară şi 
ieftină fonfaronadă cu un stat căreia credea să i se poate adresa în felul acesta fără nici un risc. 

În al doilea rând, s-a observat că discursul nu aducea nici o noutate peste ceea ce se ştia până acuma (nerecunoaşterea 
Basarabiei ca făcând parte integrantă din România, nesinceritatea şi lipsa de temei a raporturilor dintre România şi U.R.S.S. care 
poate să sufere modificări de la o zi la alta). 

Aceste cercuri intelectuale nu au dat prea multă importanță acestei cuvântări fiindcă au reacționat în felul următor: dacă 
discursul a debutat cu o afirmaţiune neserioasă, atunci este foarte de crezut că discursul a mai putut să conțină şi alte afirmaţiuni 
lipsite de seriozitate între care ar fi şi partea relativă la România. În lumea evreiască a claselor mai înstărite şi mai pricepute, 
discursul, de-asemenea, nu a produs nici un efect, fiind primit cu oarecare scepticism şi nici într-un caz nu cred că discursul ar putea 
anunţa fapte pentru un viitor apropiat, ci maximum ar putea reprezenta speranțele pe care le are Rusia în viitoarea conferință de 
pace şi bineînţeles în eventualitatea când Germania va fi învingătoare. Masele evreieşti ale sărăcimii, care, dacă nu sunt în totalitate 
comuniste, dar totuşi trag speranțe mai bune într-o schimbare de regim şi fiind, în acelaşi timp şi într-o necunoaştere exactă a acestui 
discurs, mulțumindu-se numai cu colportări fragmentare de la om la om, cred într-o viitoare ocupare a Basarabiei de către Rusia. Nu 
toată această lume crede că evenimentul va aduce şi o fericire pentru ei. Bineînţeles că masele comuniste caută să exploateze în 
folosul lor acest discurs, dându-i interpretări favorabile scopurilor lor. 

Lumea mijlocie orășenească (creştinii), în special localnicii, nu au dat nici ei prea multă crezare discursului că ar putea să aibă 
consecinţe imediate, dar au aerul de a rămâne influențați, păstrând o stare de expectativă. 

Paralel cu impactul asupra populaţiei din Chişinău, marele public al periferiilor nu are cunoştinţă nici a discursului, nici a altor 
fapte precise de dată recentă, fiind influenţat, pe de o parte, de diversele veşti care au circulat mai demult relativ la intențiunea 
Rusiei de a ocupa Basarabia, iar pe de altă parte, de prezenţa a numeroase trupe în toată Basarabia şi care trec şi pleacă prin şi din 
oraşul Chişinău. La țară lumea se găseşte aproape în aceeaşi situațiune ca şi lumea orășenească: pe de o parte zvonuri fanteziste 
lansate de comuniştii interesaţi, pe de altă parte, o aglomeraţiune evidentă de trupe, iar în regiunea unde se lucrează fortificațiile o şi 
mai mare aglomerațiune şi activitate a acestor trupe, care, prin prezența lor, arată acestei populaţiuni că zvonurile comuniste chiar 
dacă ar fi existând ele sub formă de intenţiuni ale Rusiei, nu vor putea să aibă o realizare, decât îndepărtată şi foarte greoaie." 

În Orhei, a fost sesizată o evoluţie a interpretării acestei cuvântări: La început, discursul domnului Molotov referitor la 
Basarabia în rândurile intelectualilor, auzit la radio, a produs o vie impresie, observându-se o surescitare nervoasă şi îngrijorare 
pentru soarta Basarabiei. Dar când acest discurs a fost publicat în mai multe ziare din Bucureşti, ca „Universul”, „Timpul”, 
„Curentul ” etc., majoritatea intelectualilor s-a recules, susținând că avertismentul lui Molotov interpretat contra României nu ar 
avea alt scop decât a intimida şi face jocul Germaniei sub sugestia căreia, după toate probabilitățile, Molotov a strecurat cuvintele 
aproape amenințătoare în scop de a face ca România să respingă braţele aliaților francezi şi englezi, deoarece Germania, în 
actualele împrejurări, are absolută nevoie de produsele noastre şi pentru un oarecare timp nu este în interesul Germaniei de a 
împinge Rusia Sovietică la o acțiune de război contra noastră şi, prin urmare, afirmaţia domnului Molotov că fara noastră ar putea fi 
atrasă într-o acțiune duşmănoasă faţă de soviete, nu poate fi luată în serios şi cuvintele rostite sunt considerate banale şi fără nici o 
valoare, astfel că pe spusele domnului Molotov că Guvernul Sovietic face o politică de pace şi de relaţiuni solide cu vecinii săi nu 
arată decât mascarea adevărului şi nu aşteaptă decât un moment prielnic ca prin surprindere, să ne smulgă Basarabia, vizând gurile 
Dunării şi chiar porturile maritime Romaneşti pentru a avea acces în marea Neagră. Tot intelectualii susțin cu tărie că pe discursul 
lui Molotov, aşa-zis împăciuitor, nu se poate pune nici o bază, deoarece acest discurs nu diferă de discursul îndreptat contra 
Finlandei, înainte de a-i declara război. 

La sate, discursul este aproape necunoscut de majoritate, însă acei ţărani care au luat contact cu intelectualii, au rămas 
surprinşi de pretenţiunile U.R.S.S. asupra Basarabiei, deoarece țărănimea a considerat chestiunea Basarabiei lichidată încă acum 20 
ani. Credinţa marii majorități a populaţiei este că Uniunea Sovietică nu va îndrăzni să înceapă un război pe această temă. Această 
convingere se bazează pe opoziția Germaniei şi, în special, a Italiei — un alt motiv care ar împiedica acțiunea sovietică este hotărârea 
aliaților de a opri acțiunea de extindere prin mijlocirea Turciei, care se află în cele mai frumoase relaţiuni cu noi. 

În sânul majorităţii populaţiei minoritare evreieşti, s-a observat o oarecare satisfacție şi văd cu bucurie destinderea Rusiei 
Sovietice prin faptul că chestiunea Basarabiei se află în litigiu şi astăzi, însă cei înstăriți şi cu situațiuni materiale bune nu văd cu 
ochi buni pretențiile sovietice. 

În concluzie: Discursul domnului Molotov a avut şi încă are un efect dăunător asupra populațiunei din sectorul nostru, creând 
nelinişte şi nesiguranţă pentru ziua de mâine. În general, păturile intelectuale şi populaţia românească privesc discursul domnului 
Molotov cu claritate, însă spiritele sunt neliniştite şi totuşi aşteaptă cu toată încrederea precipitarea evenimentelor, crezând în forțele 
franco-engleze şi sprijinul Italiei şi, în special, atragerea Rusiei Sovietice de partea aliaților şi numai astfel se zice că am putea scăpa 
de un război inevitabil. Cu toate acestea, populația înțeleaptă atrage atențiunea asupra măsurilor de precauţiune, având toată 
nădejdea în conducătorii țării. 

La Cetatea Albă, cum şi era de aşteptat, discursul lui Molotov a avut repercusiuni asupra stării de spirit a populaţiei din acest 
sector. Populația românească de pe teritoriul urban (salariaţi, publici, ofițeri, magistrați, liber profesionişti) este stăpânită de două 
opinii: 

1. Unii cred că U.R.S.S. este hotărâtă să ocupe Basarabia şi că a atins chestiunea lui Butenco ca să aibă un pretext de 
provocare a războiului dintre noi şi U.R.S.S., mai ales că Berlinul, pentru a avea mână liberă pe frontul de Vest şi pentru a obține 
petrol, vite, cereale şi alte materii prime din Rusia Sovietică ar putea orişicând să facă o înţelegere cu U.R.S.S. în spatele României, 
căci coloniştii pe care-i are Germania aici nu ar constitui un impediment pentru ea de a admite ca U.R.S.S. să ocupe Basarabia, 
întrucât i-ar disloca şi transfera în granițele Reichului, şa cum a făcut cu germanii din Polonia, ocupată de U.R.S.S. 

2. Alţii cred că U.R.S.S.-ul, care niciodată nu a recunoscut anexarea Basarabiei la Patria Mumă, nu se gândeşte să ocupe 
Basarabia, dar a deschis acum chestiunea aceasta pe care întotdeauna au rezervat-o ca o piesă de schimb, pentru a putea obține de a 
România bazele navale la Bugaz, Constanţa şi Balcic spre a-şi asigura hegemonia în marea Neagră în care chestiune ar fi interesat şi 
Berlinul în scop de a nu permite aliaților să fie stăpâni pe Orientul Apropiat, respectiv Turcia, care de la începutul ostilităților între 
aliați şi Germania înclină spre aliați. 

Populaţia germană, în special pătura intelectuală, este foarte liniştită şi nu găseşte nimic nou în discursul lui Molotov, întrucât 
acesta agită o problemă veche şi care n-ar fi uitat să adauge că nu violenţa ar fi mijlocul pentru rezolvarea ei. 

Populaţia evreiască nu dă mare importanță discursului lui Molotov şi consideră că U.R.S.S. e incapabilă să susțină un război cu 
România, afirmând că Molotov în acest discurs n-a vrut decât să vadă reacţiunea ce se va produce în fața acestor afirmaţii în lumea 
întreagă, în special în cercurile aliaţilor şi pentru a vedea ce atitudine ia Italia, care recent a declarat că nu va permite U.R.S.S.-ului 
să aducă cea mai mică încălcare a teritoriului balcanic şi în Sud-Estul European. Tot evreii afirmă că România nu se poate teme nici 
într-un caz de o agresiune din partea U.R.S.S., căci un război eventual cu România i-ar face pierderi mult superioare celor suferite în 
războiul ruso-finlandez şi care pot aduce o reacțiune tulburătoare a liniştii interne. 

Discursul n-a putut pătrunde în marea masă a populaţiei, în special cea rurală, şi, deoarece nu avem ceva informaţii, starea de 
spirit este liniştită, viața economică îşi desfăşoară cursul în acelaşi ritm şi discursul n-a produs panică în nici o pătură socială. 

Atât cercurile româneşti, cât şi cele minoritare sunt ferm convinse că România nu va admite un compromis şi nici un fel de 
discuție asupra teritoriului basarabean întrucât domneşte convingerea că a fost şi este pământ românesc, care s-a realipit la Patria 
Mumă pe baza principiului de autodeterminare a popoarelor (hotărârea Sfatului Țării). 

În general, situaţia pe întreaga Basarabie se reducea la o stare polivalentă, înregistrată de documentele timpului ca o stare de mare 
cumpănă: ... au avut loc reuniuni în familii unde s-a ascultat şi comentat după aprecierile proprii substratul dubios care a provocat o 
îngrijorare, însoțită de repercusiuni asupra stării de spirit a populaţiei din acest ținut. 

1. intelectualii, profesorii, megistrații, ofițerii, salariaţii publici cred că Uniunea Sovietică este hotărâtă să ocupe Basarabia; 

2. alții cred că U.R.S.S. nu intenționează să ocupe Basarabia, doar ne presează pentru a ocupa bazele navale; 

3. în cercurile populaţiei intelectuale ruseşti, după o viaţă de 22 ani sub conducerea românească, se manifestă o mare 
îngrijorare faţă de o eventuală schimbare bruscă a regimului în Basarabia. Majoritatea ruşilor din pătura săracă însă, legați de 
acest pământ unde s-au născut, aşteaptă cu nerăbdare desfăşurarea evenimentelor, în felul cum a fost înțeles de ei discursul domnului 
Molotov, adică nerecunoaşterea alipirii Basarabiei la România. 

Aceştia, păstrându-şi sentimentele ostile României, sunt gata în orice moment a comite acte de natură a periclita siguranța 
internă, reacționând la o eventuală măsură de reprimare, luată de autoritățile române, prin grupele de teroriști, ce sunt în curs de 
organizare. 

Se observă că pătura intelectualilor bogați ovrei şi creştini începe sau caută să-şi lichideze averile imobile, iar cei care 
simpatizează regimul comunist, nădăjduind că vor ocupa situaţii mai bune, sunt în aşteptarea evenimentelor ce cred că se vor 
desfăşura în favoarea sovietelor. Pătura intelectuală, formată din mici meseriaşi şi oameni de afaceri, se ocupă în mod serios de 
pretenţiunile evocate prin discursul domnului Molotov, pe care le consideră asemănătoare celor ce au fost impuse Finlandei, înainte 
de izbucnirea conflictului armat. 

Majoritatea celor ce au ţintit privirile spre soviete şi care au intrat direct în slujba acestora, o formează muncitorimea de la 
oraşe şi într-o proporțiune mai redusă țărănimea. Totuşi, în mare parte, chiar şi populaţia rusească ce nutreşte sentimente 
prosovietice sau mai bine-zis rusofilii, este întrucâtva intimidată de o eventuală introducere a regimului comunist în Basarabia, mai 
ales datorită zvonurilor că sovietele nu au nevoie de cetățenii din această provincie de la 30 ani în sus, întrucât aceştia au trăit sub 
regimul țarist şi sub regimul românesc, aşa că n-ar putea fi folosiţi regimului sovietic, neputându-se conta pe ei sub nici o formă.” 

4. coloniştii germani, în special pătura intelectuală, este liniştită, negăsind nimic nou în discursul lui Molotov, deoarece 
problema Basarabiei, după părerea lor, se va soluţiona la conferinţa de pace şi la timpul oportun; 

5. populaţia evreiască comentează în mai mult feluri: a) se crede că a fost un fel de avertisment în sensul că se pregăteşte o 
agresiune şi deci, trebuie pregătite masele în acest scop. b) se pregăteşte o formulare a pretențiunilor sovietice pentru tranşarea 
chestiunii pe cale de negocieri. c) scopul discursului este de a intimida şi a face jocul Germaniei; 

6. populaţia rurală este convinsă că România nu se poate teme în nici un caz de o agresiune din partea U.R.S.S., întrucât un 
eventual război cu România i-ar cauza pierderi U.R.S.S. 

În concluzie, discursul a avut şi încă mai are un efect dăunător asupra stării de spirit a populaţiei din Basarabia, creând 
nelinişte şi nesiguranță pentru ziua de mâine, nesiguranță sporită de convingerea că țara noastră nu va admite nici un compromis şi 
nici un fel de discuţii asupra teritoriului Basarabiei, care poate astfel deveni în viitorul apropiat primul teatru de război. 5 

În condiţiile în care în Basarabia mişunau agenţii bolşevici, acest discurs era pe de o parte preamărit de aceştia, iar pe de altă 
parte, subestimat de cei care se bizuiau pe forțele aliate şi pe fortificațiile țării. Deci, contextul european şi intern, bulversat de 
discursul lui Molotov, deşi i-a sesizat doza de pericol, nu-i dăduse, totuşi o mare importanță, părerile fiind împărțite atât între diferite 
categorii de populație, cât şi în dependență de aspirațiile şi interesele personale. 

Rezumând, afirmăm că cei care considerau că Molotov a vorbit serios mizau pe faptul că 1. discursul, care e asemănător cu cel 
adresat Finlandei înainte de beligiune, e periculos şi atentează la Basarabia. 2. deoarece nu aducea nici o noutate, tocmai prin aceasta 
sublinia existența unei probleme mai vechi, acutizând-o. 3. referința la politica de prietenie a Uniunii Sovietice maschează intenția 
adevărată a ei şi face jocul Germaniei, împingând România spre piața de desfacere germană. Asemenea idei împărtăşeau atât cei care 
susțineau pretenţiile sovietice asupra Basarabiei, cât şi o parte dintre cei care se temeau mult de un astfel de scenariu. 

Speranţele că amenințările lui Molotov vor rămânea doar pe hârtie erau alimentate de ideea fixă că aliaţii nu vor permite 
extinderea războiului în S-E Europei, că ţara are fortificații puternice şi Rusia Sovietică nu va îndrăzni să atace, în special după 
dezastrul pe care l-a suferit în Finlanda. În cele din urmă se dorea să se creadă că această aluzie era doar un truc politic pentru a 
redresa situaţia internă a țării, dezechilibrată după războiul cu Finlanda. 

Deci, nu avem un unison de opinii nici în societate în general, nici în fiecare categorie socială în parte. Unii dintre intelectuali au 
luat-o ca un joc politic, o glumă de prost gust. O altă parte, însă, au văzut în cuvântare o amenințare reală, la fel ca în cazul Finlandei. 

Evreii înstăriți nu au luat în serios această amenințare considerând-o ireală, sceptică, in timp ce evreii fără mari proprietăți şi cei 
comunişti, au fost entuziasmați de o astfel de perspectivă, sperând în schimbarea situaţiei lor personale odată cu schimbarea regimului 
politic în Basarabia. 

Localnicii, orășenii în special, au fost atinşi de aceste cuvinte şi erau în aşteptarea evoluţiei evenimentelor. Iar sătenii nu prea au 
cunoscut discursul din prima sursă, la ei au ajuns doar interpretările din ziare sau de la intermediari. Dar, în general, spiritul lor era 
calm, această linişte bazându-se pe trupele şi fortificațiile care se făceau în ţară. O parte, însă, a fost foarte mirată, crezând că 
problema recunoaşterii Basarabiei s-a rezolvat la Conferința de la Paris şi că e scoasă de la ordinea de zi. Oricum, documentele scot în 
evidenţă încrederea populaţiei față de conducerea ţării, care, în viziunea majorităţii, nu va ceda aşa de uşor Basarabia (amintindu-şi 
foarte viu vizita regelui Carol la Chişinău în ianuarie 1940 şi promisiunea acestuia că nici o brazdă din Basarabia nu va fi cedată). 

Descifrând acest subiect, am ţinut să arătăm că societatea românească în general, şi cea basarabeană, în special, deşi bănuia că stă 
în faţa unui mare pericol, atât personal, cât şi de stat, nu a avut de unde şti că acest pericol e atât de aproape şi atât de ameninţător. 
Erau ultimile luni când se mai putea respira liber, când viaţa decurgea în albia valorilor creştine, în modul firesc, nestingherit. Din 
momentul discursului lui Molotov, a început neliniştea pentru ziua de mâine. Începuse febra în cercurile prosovietice, care aşteptau 
momentele oportune să se declanşeze cu putere contra celorlalți. Agitația bolşevică se întărea, schimbându-și formele de manifestare, 
de la cele scrise, la agitația de la om la om. Acum încep să se contureze cercurile prosovietice, probolşevice într-o măsură tot mai 
mare şi mai evidentă. De aici pornesc rădăcinile tragediilor ce aveau să se abată asupra basarabenilor în următorii ani. Acum începe să 
se formeze imaginea şi statutul social al trădătorului şi al vânzătorului de neam, a celor care vor colabora cu sovieticii şi vor juca unul 
din rolurile mici dar importante în viitoarele deportări. 

Note: 

1. A.N.R.M., F. 680, i. 1, d. 3855, f. 19, Extras din ziarul „România”, nr. 661, 2 aprilie 1940. 

2. Ibidem, f. 16, Extras din ziarul „Timpul”, nr. 1048, 2 aprilie, 1940. 

3. Ibidem, f. 15. 

4. Ibidem, f. 24, din raportul Chesturii Poliţiei Municipiului Chişinău, Birou 
Administrativ, de la 2 aprilie 1940. 

5. Ibidem, f. 20-22, din raportul Poliţiei Orhei, semnat de Şeful Poliţiei, T. 
Mâşcov şi Secretarul Poliţiei, V. Popescu, înaintat inspectorului regional de 
poliţie la 1 aprilie 1940. 

6. Ibidem, f. 23, din raportul poliţiei de siguranță semnat de Şeful Poliţiei, 
Georgescu loan şi Şeful Biroului Poliţia de Siguranță, comisar, Teodorescu 
Petre, la 2 aprilie 1940. 

7. Acest zvon s-a dovedit a fi o realitate, căci arestările şi deportările au înghițit 
cea mai mare parte a celor care au fost fideli acestor două feluri de trai diferit 
decât cel bolşevic. 


8. Ibidem, f. 29-32, raport semnat de Inspectorul Regional, C. Maimuca, la 2 
aprilie 1940. 


Un Don Quijote basarabean 


Theodor CODREANU 


(continuare din pag. 1) 
De regulă, antologiile de autor urmează 
criteriul cronologic, cu selecții din 


până în prezent, ca să-l parafrazez pe G. 
Călinescu, adică din anii debutului, 1962- 


ținta  vizionară, enunțată în titlu. 
„Secțiunile” cărții, dacă pot fi numite aşa, 


volumele agreate de scriitor sau de editor. 
Dumitru Matcovschi nu procedează aşa. El 
îşi  „deconstruieşte” opera şi o 
replămădeşte, reținând poeme de la origini 

1963, până la 2008, dar nu într-o ordine 
cronologică, vârstele poetice 
simultaneizându-se după o logică interioară, 
în armonie cu întreaga personalitate şi cu 


sunt marcate de „arte poetice” sub forma 
unor poeme în proză, în care domină 
enunţul reflexiv de atitudine estetică, 
morală, socială şi naţională. Altminteri, 

constat că aceeaşi manieră e abordată de 
scriitor şi în arhitectonica volumului de 
teatru. Altfel spus, Dumitru Matcovschi 
face parte dintre acei autori conştienţi că 
opera lor se constituie dintr-o singură 
Carte, gând care l-a purtat şi pe Eminescu 
şi la care a năzuit, spre exemplu, la modul 
teoretic şi practic, Mallarmé. 

Dintre basarabeni, o conştiinţă similară 
a avut regretatul Grigore Vieru, care, de 
altfel, şi-a încheiat opera antumă cu un 
volum testamentar: Taina care mă apără 
(2008). 

Destinul uman şi literar al lui Dumitru 
Matcovschi pare a fi în contratimp cu 
istoria. Mihai Cimpoi, altminteri, descifra 
în fiinţa poetului un „dramatism organic” şi 
„un suflu tragic ardent”!. Bine zis „ardent”, 
fiindcă în alchimia poetică a elementelor 
focul interior mistuitor cunoaşte o paletă 
largă, de la dorul „folcloric” şi eminescian 
până la rugul de taină care arde undeva în 
lunci (Acolo, Vine primăvara  etc.). 
Desigur, focul central din lirica 
basarabeană, ca şi din epos, este cel al 
vetrei.(Focul din vatră se numeşte un 
roman din 1982). Unul dintre primele sale 
volume, Descântece de alb şi negru (1969) 
a fost înfierat de regimul sovietic şi dat la 
topit, moment care l-a transformat într-un 
proscris, pentru ca în clipa siderală a 
renaşterii Basarabiei, la care a avut o 
contribuţie decisivă, să treacă prin 
martirajul accidentului rutier de la 17 mai 
1989. Lupta cu moartea nu i-a înfrânt 
voinţa de viaţă şi nu i-a frânt elanul creator, 
deşi s-a văzut în situaţia de a deveni un 
militant, autor de imne şi de blesteme. În 
„contratimp” cu istoria va fi şi după 1989, 
când, încetul cu încetul, Basarabia a 
recăzut în gheara „monstrului” asiatic, cum 
îl numeşte, în numeroase contexte, 
Dumitru Matcovschi, în vreme ce tinerii 
scriitori s-au lăsat vrăjii de textilismul 
textualist (Paul Goma) al 
postmodernismului neostângist. În atari 
condiţii, el şi-a asumat, mai departe, 
condiția a ceea ce se descoperise demult: 
un Don Quijote al literaturii basarabene. 
Dar unul care nu mai are nici „scutier” sau 
nu mai are nevoie de un „scutier”: „Mă bat 
ca Don Quijote/ cu morile de vânt./ Râd 
oamenii de mine:/ m-am rupt de la 
pământ.// Un rătăcit adică./ Alţi oameni, 
alte vremi...” (Așa-i la moldoveni, 1986). 

După 1989, va înfrunta cu armele sale 
„anacronice” râsul postmoderniştilor, care 
au schimbat literatura pe metaliteratură, 
considerând că important e nu ce spui, ci 
doar cum spui, spre marea satisfacție a 
„monstrului”: „Și monstrul rânjeşte stupid, 
deasupra tuturor ”.Şi adaugă laitmotivul 

donquijotesc: „Mă lupt cu morile de vânt”. 
(Aceasta-i lumea, 23 decembrie 2007). Mă 
întreb cât de ridicol este un scriitor care se 
încăpățânează să creadă că literatura se mai 
poate lupta cu metaliteratura, într-o ultimă 
încercare de salvare a canonului literar 
european. Dumitru Matcovschi o face în 
numele vieții şi al destinului Basarabiei. În 
trufia lui aproape mistică, exprimată adesea 
stângaci, descoperă un fapt uluitor: 
postmoderniştii pretind că scriu o poezie a 
concretului, dar, în realitate, sunt maşini 
sterpe, mori care macină în gol şi în care el, 
Don Quijotele, vede uriaşii puşi să slujească 
„monstrul””: „Roboții, automatele, 
postmoderniştii n-au nici un simțământ. 
Versuri eunuce, sterpe scriu roboții. Poeţii 
adevăraţi scriu dureri. Omul de alături, 
cititorul, aplecat peste carte, va înțelege şi 
se va bucura, că în această clipă, aici şi 
acum, se naşte lumina. În cuvânt răzbate 
din cuvânt, ca firul de apă din piatră, prin 
piatră”. (Scrisul, 30 august 2006). 

Acestui insolit şi îndurerat Don Quijote, 
părăsit de scutier, având la dispoziţie doar 
arma cuvântului, destinul i-a dat ca 
Dulcinee pe cea mai frumoasă şi mai 
nedreptățită femeie din lume: 
BASARABIA. El nici nu vrea s-o 
numească altfel. „Patrioţii” din Republica 
Moldova protestează împotriva acestei 
denumiri, argumentând că Basarabia s-a 
numit astfel pasager, doar în partea ei 
sudică,  domnită cândva de dinastia 
Basarabilor şi care azi nici măcar nu mai 
face parte din republică. Ruşii, la 1812, au 
recurs la o mistificare istorică în faţa 
Europei, extinzând granița până la cetăţile 
nordice ale Moldovei lui Ştefan cel Mare. 
Tocmai aici e hiba: că această parte de 
Moldovă a fost mutilată şi răsmutilată timp 
de aproape două secole, exceptându-i pe cei 
douăzeci şi doi de ani normali dintre 1918 — 
1940. Dumitru  Matcovschi este un 
eminescian şi el ştie ce simbolism istoric a 
pus Eminescu în cuvântul Basarabia. ÎL şi 
citează, pe coperta ultimă a volumului Imne 
şi blesteme: „Trăgând o linie de la Hotin 
din Nistru până la Prut, avem o lature; de 
amândouă capetele ei tragem câte o linie 
până la Marea Neagră, una de-a lungul 
Nistrului, cealaltă de-a lungul Prutului; iar 
capetele acestor două linii le încheiem cu o 
a patra linie, formată prin țărmurii Mării 
Negre. Acest cvadrilater cam neregulat se 
numeşte azi Basarabia, deşi fără cuvânt”. 
Iar mai departe, tot cu Eminescu, lămureşte 
de ce supără cuvântul Basarabia: „A rosti 
numele Basarabia e una cu a protesta contra 
dominațiunii ruseşti. Numele Basarab şi 
basarabeni există cu mult înaintea vremii în 


care acest pământ devenise românesc: 
acest nume singur este o istorie întreagă”. 

Întreaga operă a lui Dumitru 
Matcovschi e străbătută ca un fior de 
cuvântul Basarabia, minunata şi 
batjocorita lui Dulcinee pe care o iubeşte 
iubind deopotrivă mama, femeia, glia, 
limba română, omenia, viața, doina, aurul 
solar din strugurii de pe coline, pe 
Eminescu, pe Alexe Mateevici, pe 
Bacovia şi pe lon Vatamanu. La 19 
noiembrie 1986, el scria uimitorul poem 
Basarabia, din care citez finalul devenit 
celebru: „Trecută prin foc şi prin sabie,/ 
furată, trădată mereu,/ eşti floare de dor, 
Basarabie,/ eşti lacrima neamului mev”. 
Redactor la revista Nistru, s-a luptat să-i 
schimbe numele în Basarabia (1988), 
devenindu-i, apoi, redactor-şef. La 
renaşterea de după lovitura de camion, 
unul dintre primele sale volume se va 
intitula Floare Basarabie. Poeme după 
întâia moarte (Bucureşti, 1992). 

Pentru Basarabia lui, poetul găseşte şi 
un diminutiv simbolic: mărgioară. Dar ce 
arome cu sensuri filosofice se ascund în 
poetica marginii! Fiindcă se poate vorbi 
astăzi de aşa ceva. Şi nu în spirit anacronic 
tradiționalist, ci chiar din perspectivă... 
postmodernistă, pe care postmoderniştii 
noştri de pe Bâc şi de pe Dâmboviţa o 
ignoră, puţin familiarizați cu filosofia 
occidentală a identității şi a diferenţei. 
Mihai Cimpoi a şi propus, altminteri, o 
incitantă interpretare a operei bacoviene” 
prin categoriile estetico-filosofice centrul 
şi marginea. Focalizarea postmodernă dă 
câştig de cauză marginii, nu centrului, fie 
el imperial sau nu. Moldova a dat 
extraordinari poeți ai marginii, între care 
Bacovia şi Cezar Ivănescu. Ca şi Dumitru 
Matcovschi, Cezar Ivănescu a avut 
revelația marginii şi a marginalizării 
istorice înainte de 1989. Într-o doină de 
suflu eminescian, poetul  Baaadului 
spunea: „Strajă romană pe Tisa şi sus pe 
Nistru,/ vecinic la margine, vecinic la 
margine poporul meu”. Este chiar condiţia 
existențială a Basarabiei din versurile lui 
Dumitru Matcovschi. Poetul poate trece 
de la imn la blestem, de la mângâiere la 
diatribă de suflu eminescian, ca în 
Impostorii (1988), împlinită nu doar 
ideatic, ci şi artistic, ceea ce l-a determinat 
pe un istoric şi critic literar exigent ca 


Marian Popa s-o citeze integral în 

monumentala sa Istorie a literaturii 
A 3 PE 4 3 

române de azi pe mâine. Dumitru 


Matcovschi este un maestru în mânuirea 
anaforei, a interogaţiei şi a invocaţiei 
retorice, dar şi a punerii în scenă (dovadă 
că a recurs şi la formula teatrului). Ca 

altădată Grigore Alexandrescu, în Satiră. 
Duhului meu, autorul îi înscenează un 
proces de intenţie antifrazic poetului, pe 
care-l găseşte vinovat pentru înflorirea şi 
proliferarea impostorilor, cei care pun toate 
relele tocmai pe seama poeţilor: „Tu, 
numai tu, poete, eşti vinovat de toate:/ Eşti 
vinovat că spicul nu dă înalte roade,/ Eşti 
vinovat că mărul e viermănos şi pică,/ Eşti 
vinovat că vita, vai, nu se mai ridică;/ Eşti 
vinovat că plouă cu ploaie duşmănoasă,/ 
Eşti vinovat minciuna că stă în cap de 
masă,/ Eşti vinovat că vinul se bea direct 
din cadă,/ Eşti vinovat că ţara se fură şi se 
pradă” etc. Pentru ca să încheie optimist- 
didahic, ca profeţii biblici: „În hău de 
cabinete, urând duşman poeţii,/ Mai stau, 
ah, din păcate şi azi analfabeţii,/ Tu nu-i 
lua în seamă, tu spune adevărul/ Cu 
versuri plângi, cum plânge cu mere coapte 
mărul; (comparaţie superbă!, n.n.)/ Tu fii 
mereu ostaşul ce are moartea-n față,/ Te- 
nvaţă de la dânsul, murind, ce-nseamnă 
viață,/ Şi nu uita, că noaptea oricât ar sta la 
pândă,/ Tu Soarele cel Mare, răsare cu 
izbândă!” În strofa penultimă, poetul- 
luptător este din nou identificat cu Don 
Quijote. Să mai fie oare o simplă 
coincidență că în anul următor, când 
impostorii se găseau pe buza prăpastiei, s-a 
produs acea „nelămurită” lovitură de 
camion? 

Numai o imensă voință de viață, acel 
dor  nemărginit eminescian, intrat în 
substanţa ființei sale, i-a îngăduit 
scriitorului să renască din propria-i cenuşă 
ca pasărea Phoenix. Poate cele mai pure 
poeme  matcovschiene vin din izvorul 
nesecat al dragostei de viaţă. Mă gândesc, 
în primul rând, la acea capodoperă de 
simplitate bucuroasă care este poema din 
1983, intitulată chiar Bucurați-vă. Nu e 
deloc întâmplător că poetul îşi încheie 
volumul de la care am pornit notele de faţă 
cu acest adevărat imn al bucuriei. El a 
devenit aproape folcloric, având în ajutor şi 
o reuşită punere în muzică a textului: „Eu 
mă grăbesc, tu te grăbeşti, el se grăbeşte,/ 
îmbătrânesc, îmbătrâneşti, îmbătrâneşte./ 
Ce am iubit, ce n-am iubit, ca-ntr-o 
poveste,/ simplă de tot, scurtă de tot viața 
ne este”. Nesaţiul de viață trece prin poeme 
precum Inimă de cremene, 
Crochiu, Fetele, Viaţa de când este, 


Când va suna într-o zi şi pentru mine 
Din turla veche, clopotul de aramă 
Și voi porni spre zările senine. 


Şi de pe cer se va mai stinge-o stea 
Să mă cuprinzi cu dragoste de mamă 
La sânul tău cel cald. Moldova mea. 

George Tutoveanu (1872 - 1957) 

Declin, Viața,Bună seara, Odochia, Viaţa 
ca țipăt ş.a. Mai citez din Inimă de cremene 
(1986): „Fumegă în vatră focul, nu mai 
arde./ Şi în pragul casei mărul scuturat./ 
Stelele, departe, scapără departe./ Eu de 
viaţă nu m-am săturat”. Pe aceeaşi axă 
existențială se află poeziile de dragoste şi 
cele pentru copii, care ar merita un 
comentariu aparte. Ele îi conferă poetului o 
anume seninătate care-i asigură şi echilibrul 
estetic necesar. (Vezi  Furnicile,vine 
primăvara,O gutuie pe masă,Adam,Sărut, 
femeie, mâna ta, Noapte bună, [ara dorului, 
Psalm ş.a.). 

Desigur, bucuria de viaţă este creştină, 
asociată de poet cu un insistent simbolism 
religios. Ea se postează la antipodul 
dezbinării din suflet şi din lume. Iar de aici 
începe zbuciumul dramatic pe fisura căruia 
poetul îşi construieşte volumul în arhetipul 
Cain. Aici, folclorismul îşi ia o revanşă la 
nivel etimologic. Poetul îşi permite să se 
joace cu vorbele, făcând o legătură între 
verbul a (se) căina şi faimosul nume al 
fratelui biblic. Fireşte, o etimologie 
populară, căci, ironie, a căina vine din 
slavul kajanŭ. Dezbinarea şi fratricidul sunt 
cele două rele supreme în Moldova pe care 
„monstrul” le ocroteşte şi le stimulează. De- 
aici vine slăbiciunea istorică a mărgioarei. 
Priceperea didahică a poetului devine 
elocventă: „Să nu loveşti nicicând în frate./ 
Să  nu-ndrăzneşti. Mare păcat./ Nu-i 
omeneşte. Nu se poate./ Cain ai fi./ Un 
blestemat. V-a alăptat aceeaşi mamă./ Ar 
însemna să dai în ea./ Să nu mai ştii nici 
cum te cheamă,/ nici care ţi-i obârşia. / Ar 
însemna să vii de unde?/ Din cel mai mare, 
din pustiu./ Cu tine cine s-ar răspunde?/ Om 
de nimic, un papugiu./ i-ar fi de-aici 
încolo drumul/ bătut în cuie, cum să-l 
treci?/ Ca rătăcitul, ca nebunul?/ Natura, 
lumea are legi.// Să nu loveşti nicicând/ în 
frate. Una să fiți, la rău,/ la bine, ca două 
inimi gemănate.” (Şi cu nădejdea, 1999). În 
literatura română din Basarabia de azi 
numai Grigore Vieru a zăbovit mai expresiv 
şi mai îndurerat pe tema dezbinării cainice 
decât Dumitru  Matcovschi. Şi ciudat, 
uluitor lucru: dacă Dumitru Matcovschi a 
supraviețuit „accidentului” din 1989, exact 
după două decenii Grigore Vieru n-a mai 
supraviețuit. Oare ce poți să mai înţelegi? 
Că „monstrul” şi-a rafinat maşinăriile? 
Poate că Matcovschi însuşi, şi nici Vieru 
n-au mers până la capăt în regândirea 
fratricidului. Şi doar o făcuseră cu asupra 
de măsură autorul anonim al Mioriței şi, 
mai ales, acela care ne reprezintă, printr-un 
legitimism de ordin divin (cum spunea 
Lucian Blaga), Mihai Eminescu, în cea 
mai tragică dintre poeziile sale, Gemenii. 


O uriaşă ironie indicibilă face ca tocmai 
poeţii care au demontat „complexul lui 
Cain” în literatura basarabeană, Dumitru 
Matcovschi şi Grigore Vieru, să fi căzut ei 
înşişi în capcana dezbinării dintre frați. 
Îmi vine să spun din nou, împreună cu 
Dumitru Matcovschi şi cu Grigore Vieru: 
Doamne, dă-i moldoveanului mintea cea 
de pe urmă! 

De ce? Din pricina grea de consecinţe 
că noi, românii, nu ne putem încă debarasa 
de logica maniheistă a terţului exclus. În 
textele dedicate lui Dumitru Matcovschi, 
Mihai Cimpoi” şi Adrian Dinu Rachieru“ 
au surprins ispita maniheică din logica 
autorului nostru. Poate că ea vine din 
Vechiul Testament, cu dezbinarea fraților 
Cain şi Abel. Dar  „postmodernii 
premoderni”, cum i-a numit Constantin 
Virgil Negoiţă (nu aceia cu care s-a 
războit Dumitru  Matcovschi însuşi), 
începând cu Jorge Luis Borges şi încheind 
cu un roman din 2008 al lui Constantin 
Virgil Negoiţă, Cronica intrării în Rai, 
consideră că nu poţi fi sigur niciodată cine 
e Cain şi cine e Abel, oricând 
interşanjabili. Numai aşa e posibilă iubirea 
creştină şi, deci, nimicirea dezbinării 
dintre frați la care şi frații Grigore Vieru şi 
Dumitru  Matcovschi au năzuit spre 
mântuirea de subistoria oblăduită de 
„monstrul” imperial. 

Să ne străduim a descoperi în Neamul 
Cain drumul regal al iubirii între Cain şi 
Abel, iubirea de Basarabia şi de literatură, 
împreună cu Dumitru Matcovschi, acum 
când poetul intră în al cincisprezecilea 
lustru de viaţă. 

Note: 

1. Mihai Cimpoi, o istorie deschisă a 
literaturii române din Basarabia, Editura 
Arc, Chişinău, 1997, p. 206. 

2. Vezi Dumitru Matcovschi, Imne şi 
blesteme, Editura Hyperion, Chişinău, 
1991. 

3. Mihai Cimpoi, Secolul Bacovia, 
Editura Ideea Europeană, Bucureşti, 2005. 

4. Marian Popa, Istoria literaturii 
române de azi pe mâine, Il, versiune 
revizuită şi augmentată, Editura Semne, 
Bucureşti, 2009, p. 1103. Poezia a fost 
tipărită întâia oară în publicația din exil 
„Cuvântul Românesc”, anul 13, nr. 141, 
ianuarie 1988. 

5. Vezi şi Mihai Cimpoi, articol din 
Dicționarul general al literaturii române, 
L-O, editura Univers Enciclopedic, 
Bucureşti, 2005, p. 266. 

6. Adrian Dinu Rachieru, Dumitru 
Matcovschi: de la elegie la diatribă, în 
„Oglinda literară”, an. VII, nr. 93, 
septembrie 2009, p. 4891. 

La 21 octombrie 2008, 
Andrei Vartic împlinse 60 de 
ani şi se afla pe culmea 
activităţii lui neobosite în atâtea 
domenii: regizor de teatru şi de 
film, poet, istoric şi arheolog, 


editor de reviste, publicist, 
critic literar, creator al 
paleoinformaticii, dacolog 


reputat, producător de programe 
şi emisiuni radio, om politic, 
fost deputat în parlamentul de la 
Chişinău, orator strălucit, 
inițiator al Parcului dedicat 
personalităților din Sfatul Țării 
de la Ialoveni etc. Însă o boală 
necruțătoare a stins energiile 
fabuloase ale acestei 
personalităţi „incomode”: la 2 
iunie 2009, la ora 22 şi 50 de 
minute, Andrei Vartic a plecat 
dintre noi. Cu câteva luni în 
urmă, îmi ceruse adresa ca să- 
mi trimită cartea despre 
Eminescu. Am sperat să-l văd 
pe 14 februarie, când am fost 
ultima oară la Chişinău întru 
cinstirea zilei de naştere a lui 
Grigore Vieru, la scurt timp de 
la fulgerătoarea dispariție a 
marelui poet. Dar starea 
sănătății lui Andrei Vartic nu 
ne-a îngăduit să ne întâlnim 
pentru ultima oară. Nu voia să 
fie văzut în agonie. Care agonie 
a coincis cu aceea a vieții 
politice din Basarabia, cu 
maltratările asupra tinerilor, ale 
regimului comunist diriguit de 
unul dintre ultimii dinozauri 
sovietici. 

În publicistica lui, de suflu 
eminescian, Andrei Vartic, 
altminteri, a prins în insectarul 
istoriei întreaga grozăvie a 
acestei figuri nefaste, dedublate, 
care se vrea un avatar al lui 
Ştefan cel Mare. În ultima 
campanie electorală, un clip 
publicitar, în limba rusă, 
înfățişa un actor deghizat în 
domnitorul Moldovei, 
îndemnând populația să voteze 
pentru Vladimir Voronin, ca 
salvator al nației împotriva 
primejdiei românești! Iată până 
unde poate merge perfidia 
propagandei de tip kaghebist! 
În Jurnalul de Chişinău, din 7 
mai 2004, Andrei Vartic atrăgea 
Maluri de Prut 


La plecarea lui Andrei Vartic 


atenția asupra 
ideologice pitite 
„salvator” 
„moldovenismului”. După ce 
„denunţase”, într-un discurs, 
„xenofobia” lui Ion Iliescu şi a 
lui Adrian Năstase, iar din 
Republica Moldova pe a lui 
Nicolae Dabija, „prezidentul” a 
trecut la manifestarea unei 
virulente românofobii, pe care 
Andrei Vartic o reduce la 
ridicol, recurgând la 
comentariul expresiei a vorbi 
de funie în casa spânzuratului. 
Şi tot în aceeaşi zi, acelaşi 
Voronin se adresa ziariştilor cu 
lauda că în Republica Moldova 
libertatea presei e sfântă. Când 
contrariul este vizibil din 
spațiul cosmic! Sau: „DI 
Preşedinte al RM se jură că e 
«iubitor de biserică» şi că, în 
acelaşi timp, e fidel ateistului 
Lenin. Fie şi asta!” (Andrei 
Vartic, Cealaltă Românie, Casa 
de presă „Typodas Press” SRL, 
Ploieşti, 2007, p. 210). Fireşte, 


struțocămilei 
în acest 
al 


nu puteau lipsi copii din 
misiunea apostolică a 
preşedintelui, comentată 


sarcastic de jurnalist: „Recent 
dl Preşedinte al RM iar a 
îndemnat politic mai mulți copii 
să urmeze calea marelui Lenin. 
Să urmeze ce? Uciderea Țarului 
Rus şi a mitropoliților ruşi? 
Măturatul copiilor ucişi pe 
drumurile pe care trece dl Prim- 
Ministru? Într-o ţară în care din 
iunie 1940 oamenii sunt 
decimaţi de comunişti cu 
milioanele «fără leac de vină», 
într-o ţară în care 64% din 
populaţie e urâtă pentru că 
aparține etniei românești, 
recunoscută universal ca fiind 
multilingvă, într-o ţară în care 
nu există nici un capăt de lege 
(toată legea şi toată bojâca-i 
tov. presedateli), într-o ţară în 
care apartheidul ucide zilnic 
suflete de moldoveni, ucraineni, 
ruşi, evrei, țigani şi, mai ales, 
găgăuzi (care mai că au fost 
desființați ca etnie) a vorbi 
despre pretinsa, nedemonstrata 
«xenofobie» a unui poet şi a nu 
vorbi despre apartheidul unui 
partid de guvernământ chiar 


înseamnă a vorbi mojiceşte de 
funie în casa spânzuratului” (p. 
211). 

Trebuie precizat că Andrei 
Vartic a fost un „rebel” nu de 
azi de ieri. Între 1972 — 1980, el 
a publicat, în condiţii de 
samizdat, în plin regim sovietic, 
nu mai puţin de şapte cărţi: 
Drum prin rime (1972), Arta 
iubirii (1974), Pod peste fluviu 
(1974), Scrisori din Bizanţ 
(1975) Jurnal baltic (1978), 
Lupta cu moartea (1979), 
Paravanul dintre actor şi rol 
(1980). Viața lui se confundă cu 
viața Basarabiei înseși. N-a avut 
ecoul mediatic al lui Grigore 
Vieru, al lui Dumitru 
Matcovschi, al lui Nicolae 
Dabija, ca să-i amintesc numai 
pe aceştia. Poate şi fiindcă a fost 
un mare risipitor, acoperind 
domenii diverse, surprinzătoare, 
precum  paleoinformatica şi 
dacologia. Oratorul îl întrecea 
pe scriptor. L-am ascultat în 


câteva rînduri. Un talent 
extraordinar, poate cel mai 
viguros şi mai nuanțat din 


Basarabia, alături de harul lui 
Ion Ungureanu, şi el un regizor 
de prim-plan din Basarabia, fost 
ministru al culturii sub 
premierul Mircea Druc. Andrei 
Vartic nu recurgea la o retorică 
în sine, ci mergea la rădăcinile 
lucrurilor, practicând un fel de 
ontologie a problematicii pe 
care o aborda cu o pasiune 
mistuitoare. Nu mă miră că 
acest discurs îşi căuta sprijin în 
cele mai afunde vremuri ale 
istoriei spațiului românesc. 
Avea o conştiinţă tragică, de o 
mare gravitate, ştiindu-se în 
miezul unei culturi amenințate 
cu nimicirea. Regret că n-am 
avut decât fugar prilejul să i-o 
spun în timpul vigorii sale fizice 
şi spirituale. Şi în publicistică se 
observă, în pofida unor 
neglijențe stilistice, această 
problematizare a condiției de a 
fi român în marginea 
românității. Un articol din 
volumul amintit are chiar titlul 
Jenă de a fi român?, care 
debutează astfel: „Dimineața 
nimeni nu-i spune evreului: să-ți 


Theodor CODREANU 


fie ruşine de etnia ta fiindcă 
Troțki şi Ana Pauker sunt 
evrei!  Acelea sunt cazuri 
izolate, nesemnificative, spun 
rabinii, acei oameni nu 
reprezintă poporul evreu, 
nemernicii sunt nemernici de 
orice naţionalitate ar fi’. Dar 
românilor basarabeni, observă 
Andrei Vartic, li se inoculează 
zilnic ideea că trebuie să se 
ruşineze de a fi români, cu 
argumente de felul celor 
invocate.  Românofobia din 
Basarabia, fenomen dintre cele 
mai stranii, în aparență, e o 
formă de libertate negativă, 
cum ar spune Luigi Pareyson, 
de alegere liberă de a nu mai fi 
român, falsă libertate a unei 
minorități care se substituie tot 
mai mult majorității. 

Unul dintre cele mai 
tulburătoare articole ale lui 
Andrei Vartic este cel intitulat 
De dragoste pentru Basarabia. 
Nu există motive pragmatice de 
a iubi Basarabia, observă 
autorul, în exordiu: „A vorbi de 
dragoste pentru cea mai săracă 
țară a Europei nu e oare o 
blasfemie?” Cum să vorbeşti cu 
dragoste de o „ţară” care îşi 
lasă copilele să se prostitueze în 
câteşipatru fruntarii ale lumii, 
cum să vorbeşti, când adulți şi 
tineri se simt nevoiţi să 
părăsească locurile natale 
pentru a supraviețui ca slugi la 
bogații Europei? N-are 
zăcăminte, pământul şi apele 
sunt otrăvite, satele ca vai de 
ele, oraşele la fel, locuri 
turistice, nu, natalitatea e 
negativă etc. Atunci? Există un 
miracol al sufletului 
basarabean: „Tocmai în mediul 
acesta al neşanselor a fost 
posibil să se nască Hasdeu şi 
Russo, Stere şi Moroşan...”, 
Grigore Vieru şi Paul Goma, 
garanții „că nimeni nu ne poate 
lua dreptul de a ne numi 
români, că pictura lui Andrei 
Sârbu este atât de universală, 
cântecul lui Nicolae Sulac atât 
de demn, surâsul lui din nuvele 
lui Vasile Vasilache atât de 
profund, teatrul lui Ion 
Ungureanu atât de înalt, Guguţă 

al lui Spiridon Vangheli atât de 
legendar, măştile lui Glebus 
Sainciuc atât de enciclopedice, 
ontologia lui Mihai Cimpoi atât 
de optimistă, legea de 
funcţionare a limbilor, a lui Ion 


Borşevici atât de la locul ei, 
puterea vântului care suflă peste 
grâne, la Grigore Vieru, atât de 
magică încât chiar şi la limitele 
de neomenie ale ființării noastre 
se nasc copii frumoşi, adică 


ochi ce se aruncă mioritic spre 
stele, şi inimi ce cad orbeşte în 
iubire. lubire de Basarabia cea 
europeană, cea românească, cea 
creştină, cea casnică, cea 


sedentară, cea 
(pp. 14 - 19). 

Ceva din suflul poematic 
tragic al lui Alecu Russo. E 
chiar sufletul lăsat moştenire de 
Andrei Vartic. 


puternică...” 


Situaţia preoţimii basarabene în timpul ocupatiei sovietice din 1940 - 1941 


(continuare din pag. 1) 

Unul din aspectele prioritare ale politicii antibisericeşti promovate de 
regimul bolşevic a fost lupta împotriva slujitorilor altarului. Despre situația 
preoțimii basarabene în timpul primei ocupații sovietice (1940-1941) s-a 
scris încă prea puţin şi doar tangenţial în lucrările şi studiile semnate de 
Mircea Păcurariul, Boris Buzilă?, Constantin Stan şi Alexandru Gaiţă”, 
Ludmila Tihonov‘. În articolul de faţă ne-am propus aprofundarea studierii 
acestui subiect prin valorificarea materialelor documentare apărute în 
perioada 1941-1943, ani în care Basarabia s-a aflat din nou sub 
administrație românească. Sursele principale sunt: lucrarea cu valoare de 
document „Basarabia dezrobită. Drepturi istorice, nelegiuiri bolşevice, 
înfăptuiri româneşti”, publicată la Bucureşti în martie 19425; un articol 
semnat de S. Roşca“, un şir de amintiri ale unor preoţi sau credincioşi”, 
precum şi ştirile din presa bisericească din perioada 1941-1943 etc. 

În vara anului 1940, odată cu retragerea autorităţilor civile româneşti, 
s-au refugiat în graba mare şi o bună parte din slujitorii altarului, luând cu 
ei doar ce au putut duce în mână. Sovieticii nu au respectat termenele 
retragerii, care erau, de altfel, şi aşa prea reduse, au înaintat repede la 
punctele de trecere a Prutului, împiedicând retragerea populaţiei civile. 
Bande criminale bolşevico-evreieşti au împiedicat, la rândul lor, retragerea 
împreună cu armata română a unor preoţi, funcţionari, poliţişti şi jandarmi. 

Preotul Ion Popovici din Zberoaia, jud. Lăpuşna, refugiat în iulie 1940, 
relata într-o declaraţie făcută în faţa autorităţilor române, că notarul 
Nicolae Sitt, de origine rusă, a pregătit premilitari pentru primirea trupelor 
ruseşti şi a format bande de dezertori care îi jefuiau pe refugiați. Acelaşi 
martor ocular informa că în comuna Grozeşti, din acelaşi judeţ, notarul 
Alexei Cernenco a împuşcat pe protopopul Alexei Drajinschi şi pe fiul 
acestuia pe malul Prutuluis. 

Preoţii Simion Moşanu, din Neureni, şi Alexandru Fromunda, din 
Olişcani, jud. Orhei, refugiaţi în Cărpineştea, jud. Buzău, relatau că au 
scăpat cu viaţă prin fugă, fiind ameninţaţi cu moartea”. Mai ales preoţii au 
fost împiedicaţi să se evacueze şi bagajele lor erau abuziv confiscate. 

Preotul I. Moldovanu a încercat să se refugieze în România, dar n-a 
reuşit şi la întoarcere a găsit întreaga gospodărie prădată şi distrusă. „Nu 
numai obiectele casnice, dar şi uneltele de agricultură, semănătoarea, 
cultivatorul, plugul, şarabanul, tocarul etc. toate au fost luate; am rămas 
numai cu ceia ce a fost pe noi. Peste două zile am fost scos de ofiţerii ruşi 
şi din casa parohială, construită de mine, la construcția căreia, în afară de 
ajutorul dat de Comitetul de construcţie şi parohieni, am contribuit cu suma 
de 26 000 de lei din dota copilei mele. Am pierdut totul şi toate cele 
dobândite de mine în cursul întregii mele vieţi prin grea muncă şi 
sudoare...”!0. 

„(...) Am avut neplăceri, chiar din primele zile de la instaurarea 
stăpânirii sovietice, mărturisea şi preotul Leonid Antonovici. Sovietul nou 
aşezat mi-a cerut oficial casa parohială şi un clopot de la biserică pentru 
şcoală. M-am opus şi la o adunare a sătenilor, care a avut loc la şcoală, am 
luat cuvântul şi i-am întrebat dacă sunt de acord, m-au susținut şi s-au 
retras din adunare în proporţie de două treimi împreună cu mine. Eu am 
fost considerat vinovat şi învinuit de răscoală, nesupunere, sabotaj, 
nerespectarea legilor care nu permit unui preot să vorbească în adunare. M- 
a cercetat poliţia bolşevică (zisă miliție), dar m-au lăsat liber. (...) Văzând 
că din casa parohială nu m-au putut scoate şi clopotul nu-l pot lua, m-au 
lovit din altă parte. Mi-au luat pământul semănat gata şi nu mi-au lăsat nici 
un hectar, deşi aveam familie, mama-soacră paralizată”! A 

Printre primele măsuri luate împotriva preoţilor au fost scoaterea lor 
din casele parohiale, sechestrarea recoltei şi a bunurilor bisericeşti. În unele 
cazuri bolşevicii au căutat să-şi voaleze lupta lor contra Bisericii, încercând 


Maluri de Prut 


Pr. lect. dr. Veaceslav CIORBĂ, 
Chişinău 


să convingă pe unii preoți să se lase de misiunea lor, întrucât „nu 
rentează”, ne mai fiind „la modă”. Tactica aceasta au folosit-o, fiind 
bine informaţi despre religiozitatea poporului basarabean’. 

Leonid Vulpe mărturisea că autorităţile bolşevice i-au propus să se 
lepede în public de credință şi la un miting să declare că ceea ce învăță 
preoţii este minciună, că Biserica cu preoţii ei sunt nişte exploatatori 
puşi în slujba capitalismului, iar credinţa şi toate formele religioase 
practicate sunt invenţii popeşti din veacurile anterioare şi care sunt 
eliminate de secolul culturii moderne şi de poporul sovietic. În 
schimbul lepădării i se promitea protecţie şi bani (500 de ruble)". „Mi- 
au făcut propuneri să-mi dea serviciu de 1000 de ruble pe lună, îşi 
amintea şi preotul Leonid Antonovici. Au căutat s-o amăgească pe soţie 
cu promisiuni de slujbă, cu îngroziri că pe mine mă vor deporta”!“. „Mi 
s-a propus serviciu la finanţe cu 600 de ruble lunar, dar am refuzat, 
mărturisea preotul Ioan Bodiu. Mai târziu, mi s-a propus alt serviciu, de 
1000 de ruble lunar, am refuzat din nou...” !5. 

Au fost însă şi preoți care s-au lăsat ademeniţi de promisiunile 
bolşevicilor. Este cunoscut cazul preotului Talaleu Luputenco, din 
Eparhia Hotinului, şi cazul preotului profesor Victor Popovici, care au 
declarat public că se leapădă de credinţă !€. 

Totuşi, marea majoritate a preoţilor rămaşi în parohiile lor şi-au 
îndeplinit cu demnitate misiunea lor preoțească, înfruntând prigoana 
ateistă şi antinațională, precum şi amenințările cu deportările în Siberia 
şi chiar moartea. Deşi episcopul rus Alexie Sergeev, venit la Chişinău, 
a cerut ca să se slujească în limba slavonă, mulți slujitori ai altarului au 
avut, însă, cutezanţa să oficieze sfintele slujbe în limba română, 
întreţinând în felul acesta vie flacăra credinţei creştine şi conştiinţa 
naţională în sufletele credincioşilor!”. Ei deserveau nu numai parohiile 
lor, ci şi satele din împrejurimi. “(...) Am început, scria preotul Leonid 
Antonovici, pe lângă parohia mea lablona, să suplinesc Alinuş cu 
Flămânda, Uşurei, Petrunea, Limbenii Noi, Lupărie ş.a. şi orice 
trebuinţă în orice sat se ivea, eu nu refuzam nicăieri. (...) La slujba de 
Paşti au venit mii de credincioşi din aproape 10 sate”!$. 

Bolşevicii, la rândul lor, căutau pe toate căile şi prin orişice 
mijloace să dezobişnuiască populaţia de Biserică şi de sfatul preotului. 
Era insuflată ideea că preotul nu este doar un om de rând în comună, ci 
şi un duşman al „norodului muncitor”. Se dorea ca tot satul, de la tânăr 
şi până la bătrân, să ia o atitudine duşmănoasă față de preot, să nu-l 
ajute cu nimic, să-l părăsească şi să-l disprețuiască. Pe seama preoților 
se inventau atâtea, încât numai cu răbdare şi voinţă tare au putut 
rezista”. 

Preoții erau puşi, intenționat, la munci grele, necorespunzătoare cu 
situația lor socială, pentru a fi discreditați în fața credincioşilor. Avem 
mai multe mărturii în acest sens. Preotul Leonid Antonovici scria: „(...) 
M-au silit să lucrez la şosea, cărând nisip, piatră, pământ, să lucrez cu 
mâinele. Am lucrat 20 de zile. (...) Au obligat şi pe soţia mea să meargă 
la lucru, pe jos, la 12 km”%. Preotul Ioan Bodiu scria: „Am lucrat la 
şosea 12 zile şi când aveam de săvârşit vreo trebuință, cel în cauză 
cerea aprobarea sovietului şi pe ziua aceea eram liber”?!. Preotul 
Gheorghe Grădinaru scria: „Am făcut 15 zile de lucru. Se înţelege, că 
pentru credincioşi era dureros, când mă vedeau împreună cu ei la lucru. 
Ar fi voit să facă în locul meu, dar nu le-a dat voie. A fost cazul când 
au venit creştini din sate vecine cu botezul şi m-au căutat de-a lungul 
şoselei; am plecat şi oficiat taina botezului şi m-am întors la lucru. 
Eram purtat de evreii ce erau brigadiri, din loc în loc, pentru a duce apă 

sau nisip. Aceştia, deşi mă cunoşteau, totuşi, strigau: „moşule, adă nisipul 
încoace”? 

Părintele Nicolae Cupriană, din Buţeni, jud. Lăpuşna, a fost obligat să 
taie lemne în pădure; părintele Novacu, din Horăşti, acelaşi judeţ, a fost 
obligat să măture drumurile satului şi sălile primăriei; părintele V. Criţchi, 
din Colincăuţi, jud. Hotin, a murit de frig, în timp ce lucra la curățirea 
zăpezilor de pe şoseaua Cernăuţi — Hotin”. 

Mulţi preoţi au fost insultaţi în timpul oficierii sfintelor slujbe. Astfel, 
părintele Dionisie Albu, care slujea la biserica „Sf. Ilie”, din Chişinău, a 
fost scuipat şi tras de barbă pe stradă de evreii-comunişti, în timpul unei 
procesiuni funerare. De multe ori bolşevicii intrau în sfintele lăcaşuri, când 
se săvârşea serviciul divin, cu căciulile sau chipiurile pe cap, proferând 
diferite insulte la adresa preoților şi a lucrurilor sfinte. 

„În ziua de Crăciun, spre a-l zdruncina cât mai mult sufleteşte (pe 
preotul Antonin Ştefârţă — n.a.) şi a-l stingheri în îndeplinirea serviciului 
divin, „bezbojnicii” au dat ordin să se vândă petrol lângă zidul bisericii. 
Fiind lipsă completă a acestui produs, lesne e de închipuit în ce se 
transformase piaţa de lângă lăcaşul sfânt, mai ales că populaţia târgului 
Briceni, pe atunci, era în majoritate jidovi”, îşi aminteau soţii Capusteac?. 

Sunt dureroase şi amintirile preotului I. Moldovanu, din oraşul Edineţ: 
„Venind de la o înmormântare cu cântăreţul Alexandru Cormuş, am fost 
insultaţi în dreptul fostului Seminar, în prezența unei mulțimi de soldaţi, 
elevi, evrei etc. cu cele mai murdare şi josnice cuvinte, ceea ce a stârnit un 
râs al mulțimii în urma noastră. Peste câteva zile, venind de la mărturisirea 
şi împărtăşirea unei bolnave, am fost insultat cu aceleaşi josnice cuvinte. 
Asemenea insulte se repetau foarte des. (...) Miercuri, în prima săptămână a 
Postului Mare, la ora 11 noaptea, am fost chemat iarăşi la cercetări, la 
N.K.V.D., unde mi s-au făcut aspre cercetări că au fost la mine în treacăt 
preotul Arcadie Pogorevici, altă dată preotul Pavel Penteacov şi vreo câţiva 
gospodari din satele vecine, învinuindu-mă că eu fac complot contra 
statului rus. Cu toate lămuririle, nu mă credeau. leşind de la N.K.V.D., la 
ora 12 noaptea, am fost lovit cu un par de un comunist în apropierea 
N.K.V.D.-ului, căzând jos din cauza loviturii primite. Salvarea mea a fost 
că în acelaşi moment trecea o sanie şi trei oameni, care, auzind că am 
răcnit de durere în timpul loviturii, s-au oprit, luându-mă în sanie şi 
ducându-mă până în apropiere de gazda mea. Din cauza loviturii, am 
umblat pansat aproape tot Postul Mare. (...) În noaptea Învierii, comisarii 
sovietici, fiind îmbrăcaţi în haine civile, stau în pridvorul bisericii, cu 
țigările în gură, supraveghind cum şi ce se face %, 

Slujitorii altarului au fost impuşi şi la diverse impozite. Iarăşi avem mai 
multe mărturii în acest sens. Preotul loan M. Lesnic, care a slujit sub 
sovietici în parohia Catranâc, jud. Bălţi, îşi amintea mai târziu: „Impozitul 
pe anul 1940 s-a pus fără ca să se cerceteze venitul pe care-l aveam. Aşa 
m-am trezit într-o bună zi cu o înştiinţare de plată, în care se prevedea că 
am un venit de 9000 de ruble pe an (360 000 de lei româneşti) afară de 
dascăl, care avea suma sa. Ordinul era să plătesc a doua zi 1 650 ruble, pe 
când eu aproape nu aveam bani. Mă aflam într-o situaţie extrem de critică, 
deoarece neplătind la timp impozitul, eram sigur de închisoare. (...) Pe anul 
1941 nu ni-sa făcut impunerea până nu am fost chemaţi la raion, spre a fi 
cercetaţi. Aici ne-au cercetat ce sumă luăm de la fiecare rânduială, cât de 
mari erau colacii, ce greutate au şi câţi am strâns cu Ajunul (24 decembrie 
şi 5 ianuarie), câte şervete sau bucăţi de pânză, ce lungime şi câte băsmăli, 
din ce stofă etc. (...) După câtva timp mă pomenesc cu o înştiinţare de plată 
în valoare de 5800 de ruble eu personal, afară de cântăreţ, care a fost impus 
la suma de 1940 ruble?'”. Preotul I. Moldovanu declara: „(...) Fiind chemat 
la finodel (secţia financiară), eu personal am fost impus cu o sumă de 5100 
de ruble şi 300 de ruble înzestrarea, iar biserica (din Edineț — n.a.) a fost 
impusă în total peste 4000 de ruble”%. Preotul din comuna Suceveni a fost 
impus, pentru un termen de şase luni, la o taxă de 3 000 de ruble”. 

„(...) Au recurs la singurul lor mijloc, zis legal, impunându-mă cu 
30 000 de ruble - o sumă enormă, scria şi preotul Leonid Antonovici în 
amintirile sale. La 6 mai am fost arestat de miliția din Glodeni, condamnat 
pe timp nelimitat pentru învinuiri aduse mie pentru activitatea mea 
pastorală. (...) S-au revoltat, însă, oamenii din sat şi cei din împrejurimi şi 
m-au eliberat”*. 

Dar nu toţi slujitorii altarului au avut o aşa soartă „fericită”. Sunt 
cunoscute cazuri când unii preoți au fost bestial executați, iar alţii deportaţi 
în regiunile îndepărtate ale imperiului sovietic. Nu este cunoscut numărul 
exact al clericilor asasinați sau deportaţi. Efrem Enăchescu, arhiepiscopul- 

locotenent al Chişinăului, într-o cuvântare rostită la 13 august 1942, 
afirma că din preoții rămaşi în Basarabia sub ocupație, 29 au fost 
asasinați sau deportaţi de bolşevici”!. La această cifră s-a ajuns, după 
toată probabilitatea, după ce fiecare preot a revenit în parohia sa (aşa 
cum fusese până la anexarea Basarabiei de către sovietici) şi unde erau 
parohiile vacante s-a stabilit cauza lipsei preoţilor parohi. Din 
informaţiile existente, se cunoaşte că cifra preoţilor deportaţi sau 
asasinați este mai mare, de aceea considerăm că afirmaţia 
arhiepiscopului Efrem se referă doar la Arhiepiscopia Chişinăului sau 
şi la Episcopia Cetatea Albă-Ismail (Episcopia Hotinului şi ea o parte 
din Basarabia, jurisdicţional se afla în Mitropolia Bucovinei). Altă 
informaţie o găsim în necrologul preotului Mihei Miziumschi, unde se 
menţiona că din cei 500-600 preoţi, rămaşi în Basarabia, peste o sută au 
fost ucişi sau deportați împreună cu familiile lor’. Istoricul Anatol 
Petrencu susține că bolşevicii au asasinat şi deportat în Siberia 52 
preoți şi 45 cântăreţi”. Lista şi numărul preoţilor care au devenit 
victime ale regimului comunist pot fi, deci, reconstituite doar parțial’*. 

Astfel, au fost deportaţi preotul profesor pensionar Vasile Doncilă 
din Chişinău, preoții Emilian Cucuietu din Mihăileni, jud. Bălţi, 
Vladimir Zorilă din Hârtop, jud. Soroca, Mihail Cviatcovschi din 
Rediu, jud. Soroca, Nicolae Ciobanu din Stoicani, jud. Soroca, Teodor 
Zubco din Geamăna, jud. Lăpuşna, Ion Spinei din Sălcuţa, jud. 
Tighina, Gr. Mihalache din Tanatari, jud. Tighina, Haralambie 
Samburschi din Cimişlia, jud. Tighina, Constantin Rughinov din 
Cimişlia, jud. Tighina, Antonie Teodor din Piteşti, jud. Tighina”, 
Anatolie Spinei din Dolna, jud. Lăpuşna, Vladimir Cernăuţeanu din 
Tighina, Constantin Gârloveanu dintr-un sat din judeţul Orhei, Ieremia 
Cecan, Al. Ghipeţchi, Al. Bobeică - preoţi pensionari din Chişinău, 
Anton Cernăuţeanu din Ismail“, preoții naționaliști Emanuil Cateli şi 
Eufimie Popovici din Eparhia Hotinului“ şi mulţi alţii. Preotul Petru 
Cernăuţeanu din Chişinău şi fratele lui, tot preot, au fost arestați pe 
stradă. Preotul Dumitru Zaharia din Larguţa, jud. Cahul, fost senator, 
a fost reţinut de sovietici, apoi deportat în Siberia, unde a şi murit”. 
Preotul Avacum Rusu din parohia cartierului Slobozia Nouă, oraşul 
Bălţi a fost arestat în 1940 şi nu se ştie nimic despre soarta lui“, 

Ajunse la Tiraspol, familiile celor deportaţi (preoţi, intelectuali, 
ţărani) erau despărțiți, copiii fiind expediaţi în colonii speciale, soțiile 
într-o direcţie, iar bărbaţii în alta“l. Mulţi din cei deportaţi au fost în 
scurt timp ucişi, ceilalți nu s-au mai întors acasă. 

Un destin tragic a avut şi preotul iconom stavrofor Alexandru 
Baltaga, însufleţit patriot, deputat în Sfatul Ţării, care a votat Unirea 
Basarabie cu România. La sfârşitul lui august 1940 el a fost arestat de 
către bolşevici, anchetat şi întemnițat. Odată cu retragerea armatelor 
sovietice, în vara anului 1941, deţinuţii politici din Basarabia, printre 
care şi părintele Alexandru, au fost evacuaţi. Administraţia închisorii 
din Kazani a prezentat o notă în care anunţa moartea preotului Al. 
Baltaga, originar din Lozova, jud. Chişinău, la 7 august 1941, la vârsta 
de 80 de ani, în urma unei enterite, la spitalul din această închisoare“?. 

Mulţi preoţi au fost asasinați în primele zile ale ocupaţiei. Astfel, 
preotul Catedralei din Cetatea Albă, Eusebiu Popovici, a fost împuşcat 
de un evreu pe nume Zuckerman. Un alt preot din oraş, Nicanor 
Maleski, a plătit cu viaţa în timpul unei devastări întreprinse de bande 
criminale. De asemenea, preotul Gheorghe Munteanu, originar din 
Ismail, a fost arestat, tuns şi bărbierit, cerându-i-se să renunţe la 
credinţa creştină. Neobţinând acest lucru, criminalii i-au sfărâmat capul 
de treptele sfântului locaş din Cetatea Albă. Preotul Motescu, din 
oraşul Tighina, a fost prins de evrei şi batjocorit: i-au tăiat limba şi 
urechile, apoi a fost dus în altar şi i-au dat foc, murind în chinuri 
groaznice. Am pomenit deja cazul din comuna Grozeşti, jud. Lăpuşna, 
unde notarul Alexei Cernenco a împuşcat pe protopopul Alexei 
Drajinschi şi pe fiul acestuia pe malul Prutului. Preotul din 
Româncăuţi, jud. Hotin, potrivit documentelor vremii, a fost batjocorit 
şi omorât”. 

Protoiereul Dumitru Croitoru, din Ceadâr-Lunga, după ce a fost silit 
să poarte un steag roşu întru întâmpinarea trupelor sovietice, a fost 
împuşcat“. Tot în 1940 au fost omorâţi mişeleşte preoții Mina Țăruş, 
din judeţul Orhei, Ilie şi Dumitru Ciornei, din judeţul Hotin. În 1941 au 
fost împuşcaţi preoţii Vasile Bodrug din Râşcani, Porfirie Şoimu, din 
Parcani, jud. Soroca, iar preotul Mihai Ghili, din Unţeşti, jud. Ungheni, 

a fost arestat de N.K.V.D., exilat la Barnaul, unde a fost executat în 1942%, 

Preotul iconom stavrofor Constantin Popovici, fost rector şi profesor la 
Seminarul teologic din Chişinău, redactorul revistei „Luminătorul”, a fost 
scos din casă de către bolşevici, fiind nevoit să îndure mari lipsuri la vârsta 
înaintată pe care o avea, fapt ce i-a grăbit sfârşitul“?. A părut suspectă şi 
moartea renumitului dirijor şi compozitor Mihail Berezovschi, care s-a 
stins din viaţă la 13 noiembrie 1940 în Chişinău”. „După ce se începuse 
războiul, arestările se făceau ziua şi noaptea. În special erau căutaţi şi 
urmăriți cei înscrişi pentru plecarea în România, bănuiţi ca spioni. Mulţi 
preoţi, cântăreţi, studenţi şi alți civili şi-au găsit moartea în acele zile”“%, 
scria Leonid Vulpe. 

În necrologul preotului Mihei Miziumschi, din Volontir, jud. Cetatea 
Albă, se putea citi: „(...) Nemaiavând ce vinde pentru a achita impozitele 
grele, a fost nevoit să se ascundă de sovietici. Când armata română a 
eliberat oraşul Căuşeni (Situat la 15 km de satul Volontir), el s-a întors 
acasă pentru a aduce vestea îmbucurătoare, însă a fost urmărit de către 
agenţii comunişti, arestat şi împuşcat cu cinci gloanţe în ceafă la marginea 
satului”. Tot în timpul retragerii armatei sovietice şi-a sfârşit viaţa şi 
preotul Teofan Ignatovici, din parohia Babin, jud. Hotin, care a fost ucis 
împreună cu familia la marginea satului, în ziua de 8 iulie 1941”. 

Unii preoți au dispărut fără urmă. Printre aceştia se număra şi părintele 
Gheorghe Tudorache. Trupul lui a fost găsit printre cadavrele descoperite 
în vara anului 1941 în subsolurile fostului consulat italian“!, unde fusese 
sediul N.K.V.D.-ului. Un martor ocular, Tudor Busuioc, din Chişinău, 
declara despre acest caz următoarele: „Foarte multe cadavre erau schilodite 
barbar, cu ochii scoşi, cu nasul şi urechile tăiate. Cel mai tare şi-au bătut 
joc de preoţi (...), nu destul că i-au ucis, i-au batjocorit în aşa hal (...), adică 
le-au tăiat organele sexuale şi aşa i-au găsit în gropi cu dânsele în gură, cu 
fețele schimonosite de durere şi desfigurate”*?. Printre cei asasinați (peste 
optzeci de cadavre) erau doi preoţi, dar numai unul dintre ei, preotul 
Gheorghe Tudorache, a fost identificat. 

Politica antibisericească promovată de autorităţile sovietice în 1940- 
1941 a fost cruntă şi agresivă. Situaţia preoțimii basarabene în această 
perioadă a fost ieşit din comun de grea. Puţinii preoţi care au avut curaj să 
nu-şi părăsească parohiile şi parohienii au fost, în felurite feluri, 
împiedicaţi să-şi îndeplinească misiunea preoțească, au fost intimidati, 
persecutați, arestaţi, deportaţi şi chiar omorâți. Slujitorii altarului, în marea 
lor majoritate, s-au arătat vrednici de haina purtată, înfruntând prigoana şi 
manifestându-se ca adevărați slujitori ai Bisericii lui Hristos. 

Un urmaş al descălecătorilor: boierul Oană Pântece . 


După pierderea cetăților Chilia şi 
Cetatea Albă, în vara anului 1484, Moldova 
a cunoscut o perioadă tulbure a istoriei sale. 
Timp de vreo doi ani, cancelaria ţării nu a 
mai funcționat, nu avem nici un document 
emis în acest răstimp. Dar, mai ales, Ştefan 
cel Mare s-a confruntat cu un pretendent la 
tron, care, venit cu ajutorul oştilor 
munteneşti şi turceşti, a încercat în două 
rânduri să ocupe tronul Moldovei. Boierii şi 
familiile acestora au fost puse la grea 
încercare, luptând de partea domnului 
legitim al ţării, ba chiar numele a doi dintre 
aceştia au fost consemnate în cronică pentru 
fapta lor de vitejie, când l-au salvat de la 
moarte pe Ştefan cel Mare. 

În toamna anului 1485, pe când Ştefan 
cel Mare se afla la Colomeea, „au venit 
turcii cu Petru Hronoda voievod, fără 
împotrivire, asupra Sucevei şi pentru că 
Suceava nu a vrut să se predea, atunci ei au 
ars târgul şi aproape toată țara”, glăsuieşte 
Cronica moldo-germană. Ştefan se întoarce 
în Moldova şi-i înfrânge pe turci la 
Cătlăbuga. Dar pretendentul Petru Hronoda 
sau Hroiot, după cum mai este numit în 
letopiseţe, adică Şchiopul, scapă şi revine în 
primăvara anului 1486. Atunci, după cum 
aflăm din aceeaşi cronică, „în luna martie, 
în ziua 6, într-o luni, s-a ciocnit Ştefan 
voievod cu Hronoda la Bulgari, la apa 
numită Siret. Atunci a bătut Petru Hronoda 
pe Ştefan voievod şi a câştigat lupta şi 
Ştefan voievod a căzut de pe cal şi a zăcut 
printre morți de dimineață până la prânz. 
Atunci a venit călare un boier, cu numele 
Purice, care a recunoscut pe Ştefan voievod. 
Atunci a scos pe voievod de acolo, de şi-a 
adunat oastea lui, şi a trimis la Petru 
voievod pe un boier, anume Pântece, care s- 
a supus lui Petru voievod şi l-a scos afară 
din bătălie, după ce l-a convins că de acum 
se câştigase bătălia. Şi cu ceata lui au tăiat 
capul lui Petru voievod şi au adus capul lui 
Ştefan voievod. Astfel, a rămas Ştefan 
voievod stăpân în ţară, cu ajutorul lui 
Dumnezeu”!. 

Cei doi boieri al căror nume a rămas 
consemnat în cronica ţării aparțineau 
vechilor neamuri ale tării. Fapta 
„aprodului” Purice a devenit legendară 
datorită cronicarului Ion Neculce, acesta 
inserând-o între cuvintele cele de samă ale 
istoriei țării păstrate prin tradiție. Dar nu 
voi insista, în continuare, asupra boierului 
Purice, spătar şi pârcălab al cetății 
Hotinului spre sfârşitul domniei lui Ştefan 

cel Mare, ci voi poposi asupra destinului 
celuilalt boier, Pântece. 

La începutul domniei lui Ştefan cel 
Mare, făcea parte din sfatul domnesc, între 
alți boieri, un Oană Pântece, a cărui 
menționare în acest context coincide cu 
ultima sa atestare, la 13 septembrie 14577. 
Prin urmare, boierul care l-a salvat pe 
Ştefan cel Mare la 1486, împreună cu 
Purice, şi l-a ucis pe pretendentul Petru 
Hronoda, nu poate fi decât unul din fiii 
acestui Oană Pântece. 

Ca fiu al panului Danciul Julici, boier 
în sfatul lui Alexandru cel Bun, cum îl 
găsim la 13 decembrie 14215, Oană purta 
numele Julici, iar mai târziu pe cel de 
Pântece. Aşadar, prezența sa ca membru al 
sfatului domnesc o descoperim începând 
cu data de 25 iunie 1441“. ÎL mai întâlnim, 
singular, şi sub numele tatălui său, Oană 
Danculovici”, însă până la 1457 este 
prezent în sfatul domnesc fie ca Oană 
Julici, fie ca Oană Pântece. La 29 mai 
1449, dăruieşte mănăstirii Moldoviţa o 
posadă, pe apa Moldovei, de sufletul 
tatălui său“. 

Cunoaştem şi un frate al lui Oană, 
Giula Pântece, care vânduse lui Giurgiu 
Rotompan satul Mihăileşti, pe Brădăţăl; 
însă, la rândul său, acesta vinde satul 
mitropolitului Theoctist pentru 270 de 
zloți tătăreşti, la 11 aprilie 1465. Cu 
siguranță, au fost mai mulți fraţi, uricul din 
16 martie 1495% fiind în măsură să ne dea 
aceste indicii; fraţii Giurca, Petriman şi 
Sofiica, fiii lui Oană Pântece, şi verii lor, 
Danciul, Toader, Ion, Vlaşin, Ana, Fedca 
şi Sofiica, fiii lui Giula Pântece, împreună 
cu alți numeroşi veri, erau întăriți să 
stăpânească jumătate din satul 
Horodniciani şi jumătate de moară, 
precum şi două sate pe apa Bârladului, 
Mărceşti şi Grijlivi. Însă pe cei trei fii ai 
lui Oană Pântece îi cunoaştem din 1488, 
când vindeau din uricul tatălui lor, „Oană 
Julici”, avut de la Iliaş şi Stefan voievozi, 
un sat în gura Horaeţii, Movila, pe Bârlad, 
lui Petru Frunteş şi fratelui acestuia, Ion 
Frunteş stolnicul, pentru 200 de zloți. 

Aşa cum menţionam mai sus, la 
începutul acestei comunicări, unul dintre 
fiii lui Oană Pântece sau, poate, chiar ai 
fratelui său, Giula, a avut un rol deosebit 
de important în istoria Moldovei, atunci 
când, la 6 martie 1486, Ştefan cel Mare a 
scăpat cu viață datorită boierilor Purice şi 
Pântece şi a rămas „voievod stăpân în 
țară”. Va fi fost acest Pântece unul din cei 

doi fii ai lui Oană, de la 1488, Giurca şi 
Petriman! Sau poate unul dintre verii lor, 
Danciul, Toader, Ion şi Vlaşin! 

Neamul lui Oană Pântece este legat şi 
de satul „Fulticeani”. La 15 martie 1490, 
Neagşa, fiica lui Hanea, vindea 
vistiernicului Isac satul ei de pe Şomuz, 
„Fulticeani”, „unde a fost Stan Pântece”!; 
totodată, Isac cumpără şi satul învecinat 
Buciumeni, „mai jos de Rădăşăni”, 
aşezare veche aflată la 16 februarie 1424 
în stăpânirea popii Iuga şi a fratelui său, 
Nan; hotarul satului trecea pe lângă 
„drumul ce merge de la Stan până la 
Baia”!. Nu poate fi vorba decât de satul 
Fulticeani al lui Stan Pântece, personaj 
despre care s-a scris că ar putea fi fratele 
lui Oană şi Giula Pântece!?. Aş mai 
adăuga o idee, anume căsătoria lui 
Danciul Julici cu sora lui Stan Pântece, 
drept pentru care urmaşii au purtat ambele 
nume. 

Strămoşul lui Oană  Julici-Pântece 
trebuie să fie acel Giula, „domina Jula” ”, 
probabil bunicul său, prezent în sfatul 
domnesc al lui Petru I, menționat în 
primul document păstrat, de la 1 mai 
1384, precum şi din 6 mai 1387, cu rang 
însemnat între boierii vremii, Giula 
„capitaneus”!?. Acest important personaj 
al vremii sale, cum aflăm dintr-un uric din 
22 septembrie 1411, era socrul lui Şoldan 
Petru; actul de stăpânire era acordat 
acestui boier şi „femeii lui, fiica panului 
Giulea”!€, pentru un sat la Movila 
Găunoasă (atestat la sfârşitul secolului al 
XVI-lea sub numele  Boldeşti, la 
Suceava”). 

În acest caz, dacă Danciul Julici este 
fiul batrânului Giula, înseamnă că era 
cumnat lui Şoldan Petru. Dintre fiii săi, 
ştim pe Oană Julici/Pântece, membru al 
sfatului domnesc şi fratele său, numit 
Giula, precum bunicul lor. Iar Stan 
Pântece ar putea să fi fost nu fiu, ci mai 
degrabă cumnat lui Danciul, identificat"® 
în persoana acelui „Stan de la Şumuz”"?, 
care la 6 octombrie 1407 era menţionat 
împreună cu un frate al său, Giurgiu. 
Numai aşa ne-am putea explica de ce fiii 
lui Danciul Julici, Oană şi Giula, erau 
purtătorii ambelor nume, Julici şi Pântece. 
Prin urmare, Oană şi Giula, la care 
adăugăm şi pe Maruşca”, erau fiii lui 
Danciul Julici, respectiv nepoții lui Giula 
„capitaneus” şi Stan Pântece. 

Uricul din 25 noiembrie 1492” aruncă 
alte lumini asupra încrengăturii neamului, 

mai cu seamă prin ramura lui Oană Pântece. 
La acea dată, Ştefan cel Mare cumpără cu 
250 de zloți satul Ştiubeiul, aflat pe ambele 
părți ale Başeului, de la numeroşii urmaşi ai 
postelnicului Hodco Costici şi ai lui Lev, 
întăriți cu privilegiu de Alexandru cel Bun, 
printre care aflăm, în primul rând, pe 
Ivanco Levici şi două nepoate de frate, 
Fedora şi Milca, fiicele lui Vasco Levici, 
precum şi pe vărul lor „Giulca” (trebuie sa 
fie Giurca!) Pântece. În cazul în care e 
vorba de acelaşi personaj cu Giurca 
Pântece, fiul lui Oană (şi cred că aşa este!), 
şi dacă acesta este văr cu fetele lui Vasco 
Levici, atunci, în mod firesc, trebuie să 
admitem că soţia lui Oană Pântece era sora 
lui Vasco Levici, cel care la 1458 se afla la 
Camenița alături de Petru Aron”. Numele 
lui ne este cunoscut din 22 februarie 1446, 
când era martor hotarnic”*. ÎL găsim prezent 
ca martor între numeroşii boieri din marele 
sfat domnesc de la Vaslui, întrunit cu 
prilejul momentului crucial, în vremea lui 
Petru Aron, la 5 iunie 1456%, unde s-a 
hotărât plata birului către turci; aici se găsea 
alături de Vasco Levici şi un Hrinco Levici. 

Şi boierilor Levici trebuie să le căutăm 
strămoşii în generația lui  Giula 
„descălecătorul”. Numele Costici purtat de 
Hodco, fratele lui Lev, îi reclamă ca urmaşi 
ai unui Costea. În primele decenii de la 
întemeierea ţării nu erau prea mulţi 
„descălecători” Costea, însă documentele 
au păstrat numele unuia dintre aceştia, 
anume Costea viteazul”. Numele acestui 
viteaz nu apare în documente totdeauna 
însoţit de rangul său. ÎI întâlnim prima dată 
prezent în sfatul domnesc, la 30 martie 
1392, doar sub simplul nume „pan 
Costea”. Mai târziu, vedem menţionată 
„credința lui Costea viteazul”, la 28 
noiembrie 1399”. 

În îndelungata sa prezență în sfat de 
peste 20 de ani, Hodco Costici a fost mai 
totdeauna postelnic; menţionat prima dată 
la 15 octombrie 1427”, numele său este 
însoțit de multe ori de al fratelui său, Lev 
(Leva), dar legat de locul de origine: 
Mamornița. Hodco de la „Marmurinți” şi 
fratele său Lev, sunt împreună martori în 
sfatul domnesc, de câteva ori, începând cu 
13 decembrie 1421” şi terminând cu 24 
februarie 1437", însă Hodco mai apare 
pentru ultima oară, singur, la 20 iunie 
1438". 

Posteritatea lui Hodco Costici este mai 
puțin ştiută; mai bine conturată este 
descendența fratelui său, Lev. Acesta, se 
pare că a avut mai mulți fii, care i-au purtat 
numele, Levici: Vasco Levici, despre care 
am arătat mai sus, Hrinco Levici, de 
asemenea, dar nu se ştiu prea multe date 

despre el, Ivanco (sau loan) Levici mai 
trăia la 1492, dar care este, se pare, 
menționat cu un frate al său, Giurgiu, încă 
de la 30 iulie 1456%, şi, în fine, Alexandru 
Levici, care, pentru scurtă vreme este 
prezent în sfatul domnesc, la 1443%. 
Reşedinţa lui Hodco Costici nu putea fi 
decât la Mamorniţa, locul de care îi era 
legat numele împreună cu fratele său, Lev. 
Dar mai stăpânea şi alte patru sate, pe 
Vorona şi Siret, pentru care primise drept 
de stăpânire împreună cu soția sa, Vasutca 
şi frații acesteia, la 16 noiembrie 1433%, 
anume pe Vorona: „curtea Anuşcăi, 
Hueţeni, Sineşti, Glodeni, precum şi o 
moară pe Siret, „unde este Huef’, în 
actualele comune Vorona, jud. Botoşani, şi 
Liteni, jud. Suceava 


La capătul acestei cercetări 
genealogice, constatăm că rădăcinile 
neamului lui Oană Pântece, boier din 
vremea lui Ştefan cel Mare, se află în 
secolul al XIV-lea, în vremea 


descălecatului Ţării Moldovei, bunicii săi 
făcând parte din ceata „vitejilor cavaleri” - 
după cum i-a numit Nicolae Iorga, veniți 
de peste munţi, din Transilvania şi din 
Maramureş. Numele unora din acei vechi 
războinici ne sunt cunoscute, în rândurile 
de față poposind alături de Giula 
„capitaneus” şi Costea viteazul, 
contemporanii lui Dragoş şi Bogdan vodă, 
alături de care au luptat împotriva tătarilor, 
creând, pas cu pas, Țara Moldovei. 
Note: 

* Comunicare susținută la 14 aprilie 
2009, în cadrul Filialei Iaşi a Comisiei de 
Genealogie, Heraldică şi Sigilografie a 
Academiei Române, sub titlul Neamul şi 
înrudirile lui Oană Pântece. 

! Cronica moldo-germană, în vol. Ştefan 
cel Mare şi Sfânt 1504-2004, Portret în 
cronică, Sfânta Mănăstire Putna, 2004, p. 28. 
Vezi şi Ion Const. Chițimia, Cronica lui 
Ştefan cel Mare (Versiunea germană a lui 
Schedel), Bucureşti, 1942, p. 50, 68 şi pl. 
XX, care arată confuzia care o făcuse 
Olgierd Górka între Pântece şi Pitic, prin 
citirea greşită Pyutytz în loc de Pyntytz. 
Totuşi, O. Górka, Cronica epocei lui 
Ştefan cel Mare (1457-1499), Bucureşti, 
1937, scrie inițial (p. 34) că Ştefan „a 
trimis pe unul din boieri şi anume pe 
Pintyc (Pântec) la acelaşi Petru” ca să-l 
atragă în cursă pentru a-l ucide, dar se 
contrazice în aceeaşi lucrare (p. 134), 
menţionând pe Lazea Pitic (Pyutytz), care 
nu mai trăia demult, din 1467, după cum 
însuşi precizează. 

? Documenta Romanie Historica (în 
continuare: DRH), II, vol. întocmit de 
Leon Şimanschi în colab. cu Georgeta 


Ignat şi Dumitru Agache, Bucureşti, 1976, 
nr. 66. 

* Ibidem, I, vol. întocmit de C. 
Cihodaru, I. Caproşu şi L. Şimanschi, 
Bucureşti, 1975, nr. 48. 

* Ibidem, nr. 215 

` Ibidem, nr. 239. 

é Ibidem, nr. 3. 

7 Ibidem, nr. 128. 

Ibidem, III, vol. întocmit de C. 
Cihodaru, I. Caproşu şi N. Ciocan, 
Bucureşti, 1980, nr. 186. 

” Ibidem, II, nr. 21. 

'9 Ibidem, III, nr. 71, p. 131. 

'! Ibidem, I, nr. 56, p. 82. 

12 Mihai Costăchescu, Documentele 
moldoveneşti înainte de Ştefan cel Mare, 
Iaşi, 1931, p. 164; ibidem, II, laşi, 1932, 
p. 384 (şi spiţa genealogică). În opinia 
istoricului Mihai Costăchescu, numele 
Pântece poate fi legat de Fulticeani. 
Istoricul considera, că Pântece este o 
poreclă, sinonimă cu Foltică sau Fultică, 
care vine de la foale, adică pântece 
(ibidem, I, p. 164). Totuşi, întâlnim un 
Ivaşco Fultuc şi fratele său, menționați 
singular, ca martori la o hotărnicie, la 13 
iunie 1456 (DRH, II, nr. 60). Însă ipoteza 
lui Artur Gorovei îmi pare mai credibilă. 
Numele satului ar putea proveni de la acel 
Hanea, tatăl Neagşei, de origine săsească, 
care se va fi numit Fălten Hannes (Artur 
Gorovei, /Folticenii. Cercetări istorice 
asupra oraşului, Fălticeni, 1938, p. 7-8). 
Hanea aminteşte de Hanăş, de unde Fălten 
Hannes care a dat numele satului, care în 
vremea lui Stan Pântece nu se numea încă 
Fulticeani, ci ulterior a căpătat acest 
nume, prin venirea sasului Hannes. Acest 
lucru se putea face printr-o posibilă 
căsătorie cu o fată a lui Stan Pântece, idee 
ce mi se pare mai plauzibilă decât cea 
propusă de Artur Gorovei (ibidem, p. 8-9) 
sau Mihai Costăchescu, Documente 
moldoveneşti de la Ştefan cel Mare, laşi, 
1933, p. 144-145, care presupunea că 
Hanea, tatăl Neagşei, „va fi fost fiul lui 
Stan Pântece”. 

3 DRH, I nr. 1. 

14 Hurmuzaki-Densuşianu, Documente 
privitoare la istoria românilor, vol. l, 
partea 2-a, Bucureşti, 1890, p. 297: 
„Dzula capitaneus, Burla, Draguy 
marscalus, Stanczel, Stanislaus supremi 
consiliarij magnifici domini Petri 
Woyeuode Muldauiensis”; Mihai 
Costăchescu, Documentele moldoveneşti 
înainte de Ștefan cel Mare, II, p. 601-602. 

15 În acest sens, al descendenţei 
neamului Pântece din acest Giula, vezi 
Ştefan S. Gorovei, Înrudirile cronicarului 
Grigore Ureche, în „Anuar de lingvistică 

şi istorie literară”, XXIV, 1973, spița 
genealogică, planga I, p. 113. Astfel, 
Danciul Julici de la 1421 este arătat ca 
descendent al lui Giula, atestat la 1384 şi 
1387. 

16 DRH, I, nr. 30, p. 43; forma slavă: pan 
Juli. 

17 Mihai Costăchescu, op. cit., I, p. 94. 

$ Ibidem, Il, p. 384: Stan Pântece „este, 
cred, totuna cu Stan de la Şomuz”. 

9 Hurmuzaki-Densuşianu, op. cit., p. 827: 
Giurgiu (Jiurj) şi Stan „ot Şumuza”. 

% Vezi uricul din 15 martie 1490 (DRH, 


Viteazul, care apare uneori şi fără acest 
epitet”. 

*% DRH, I, nr. 2. 

7 Ibidem, nr. 9. Părerea era că şi acel 
Costea Bratilovici din sfatul domnesc, de 
la 28 iunie 1401 (ibidem, nr. 11), să fie tot 
Costea viteazul (Mihai Costăchescu, op. 
cit., I, p. 90: Costea Bratilovici, greu de 
identificat, poate „să fie acelaşi cu Costea 
şi Costea Viteazul”), nu cred că are şanse 
să fie corectă. Mai degrabă, acel Costea ar 
putea să fie fiul lui Bratul viteazul, pe care 
nu-l găsim menționat în documentele 


septembrie 1429 (ibidem, nr. 95). Ultima 
dată este menționat ca postelnic la 25 
ianuarie 1446 (ibidem, nr. 260). Mihai 
Costăchescu susținea că Hodco Costici 
sau Hodco de la Mamorniţa nu trebuie 
confundat cu Costici postelnicul (Mihai 
Costăchescu, op. cit, p. 372; idem, 
Documentele moldoveneşti de la Bogdan 
voevod, Bucureşti, 1940, p. 49, nota 4). 
Însă, dimpotrivă, cred că ei sunt aceeaşi 
persoană, numele său diferit fiind 
menţionat alternativ în sfat, nu 
concomitent, este vorba de postelnicul 


III, nr. 71). De asemenea, spita de neam contemporane, dar despre care se ştie Hodco  Costici, menţionat uneori 
întocmită de Mihai Costăchescu, op. cit., II, dintr-un act ulterior, prin care nepoții săi împreună cu fratele său, Lev. 
p. 384. erau  întăriți stăpâni în patru sate, ” DRH, I, nr. 48. 
"l DRH, III, nr. 118. Brătuleştii, Fedeleşanii, Goeştii şi Vârsaţii, “Ibidem, nr. 168. 
? Mihai Costăchescu, op. cit., p. 815. la 7 ianuarie 1491 (DRH, III, nr. 84). °! Ibidem, nr. 184. 
23 DRH, I, nr. 264. Astfel, satul Brătuleşti poartă amintirea lui “Mihai Costăchescu, Documentele 
a Ibidem, II, nr. 58. Bratul vitezul, vechiul stăpân. moldoveneşti înainte de Ştefan cel Mare, 
?5 Mihai Costăchescu, op. cit., I, p. 371, "Ibidem, I, nr. 69. Este menţionat fie I, p. 372. 
pornea de la ideea că Hodco Costici este (Costici postelnic, ca acum, la 15 e DRA, I, nr. 230; nr. 237. 
fiul unui Costea, care „poate e Costea octombrie 1427, fie Hodco postelnic, la 1 si: Ibidem, nr. 120. 
Viaţa bisericească în Basarabia (1918 —1940) 
Sergiu MANDIŞ 


(Cărpineni, R. Moldova) 


Cunoscutul istoric şi preot transilvănean loan Lupaş, din Săliştea Sibiului, scria la a şaptea aniversare a Unirii Basarabiei cu 
România că naţiunile, chiar când părți din ele s-au aflat sub stăpâniri străine, au format întotdeauna o națiune culturală unitară, 
întrucât toate elementele constitutive ale patrimoniului lor sufletesc au rămas, de-a lungul veacurilor, identice. Desigur, e vorba de 
limbă, de conştiinţa de neam şi de credință, în primul rând. Acesta adăuga că, în ceea ce ne priveşte pe noi, românii, acestea s-au 
păstrat nu numai în cetățuia ocrotitoare a Carpaţilor ci, în aceeaşi măsură, la Dunăre, Tisa şi Nistru, iar în referirile sale la basarabeni 
constată: „Totul, firea poporului moldovenesc dintre Nistru şi Prut, simţul lui de frăţie cu restul neamului, sufletul lui traco-roman n-a 
putut fi schimbat nici sub presiunea celor mai silnice mijloace ale ţarismului dominant”. 

Acest lucru s-a verificat în anul 1918, când românii dintre Prut şi Nistru, după 106 ani de ocupaţie țaristă, s-au unit cu frații lor de 
sânge şi neam, la care au aderat apoi şi românii din Bucovina şi Transilvania. Acest fapt a deschis o nouă etapă în viața noului stat 
național, în dezvoltarea sa social — economică şi politică, în creația culturală şi în viaţa Bisericii Ortodoxe Române (B.O.R.). 

Prima îndatorire care revenea bisericii în noua situație politică era aceia a organizării ei unitare, sub conducerea Sfântului Sinod 
din Bucureşti, act necesar atât bisericii cât şi statului. Unificarea se impunea datorită faptului că modul de organizare şi de conducere 
a bisericii în diferitele provincii istorice ale țării erau cu totul diferite: în Vechiul Regat se conducea după Legea de la 1872, 
completată cu Legea din 1909, aici observându-se o dependenţă aproape totală față de stat; în Transilvania se conducea după Statutul 
Şaguian, din 1868, biserica de aici având cea mai bună organizare; în Bucovina după planul regulativ Bisericesc din 1768, 
conducerea bisericii fiind mai mult în mâinile aparatului de stat austriac şi al împăratului; în Basarabia, după organizarea ţaristă 
rusească, biserica devenise, înainte de unire, un atribut al politicii de rusificare. 

Noua organizare a B.O.R. s-a făcut după principiile Statutului Organic Şaguian. Astfel, la 17/30 decembrie 1919 s-au întrunit 
pentru prima dată în şedinţă comună toţi mitropoliţii şi episcopii eparhioți, precum şi arhiereii vicari de pe cuprinsul întregii Românii. 
A doua zi, episcopul Caransebeşului, Miron Cristea, a fost ales în scaunul vacant de mitropolit primat al României, iar în 1925 a fost 
ales ca patriarh. Prin Legea şi Statutul de organizare din 1925 se consfințea autocefalia B.O.R., organizată ca patriarhie. 

Sub raport canonic-administrativ, ea cuprindea: Mitropolia Ungro-Vlahiei, Mitropolia Moldovei şi Sucevei, Mitropolia 
Ardealului, Banatului, Crişanei şi Maramureşului, Mitropolia Bucovinei şi Mitropolia Basarabiei cu eparhiile: Arhiepiscopia 
Chişinăului şi Episcopia Cetăţii Albe - Ismail. 

În toată perioada medievală, până la 1812, bisericile dintre Nistru şi Prut au aparţinut de eparhile Proilaviei, Huşilor, Iaşilor şi 
Rădăuţi, care aparțineau de Mitropolia Moldovei. După anexarea Basarabiei de către Imperiul Rus, în 1812, țarul Alexandru I emite, 
la 21 august 1813, la Teplitz, decretul prin care este înființată Episcopia Chişinăului, care avea în subordine 775 biserici. La această 
eparhie s-au adăugat şi cele 77 de biserici dintre Nistru şi Bug, astfel că episcopia Chişinăului şi Hotinului aveau un total de 852 
biserici. În calitate de mitropolit al acestei eparhii a fost numit Gavriil Bănulescu — Bodoni, care a fost primul şi ultimul mitropolit al 
Basarabiei în timpul ocupaţiei ruse, deoarece după moartea sa, din 1821, nici un alt conducător al bisericii din Basarabia n-a mai fost 
ridicat la rangul de mitropolit. Cu această dată Arhiepiscopia Chişinăului şi Hotinului a fost supusă bisericii ruse, care a transformat-o 
într-un mijloc de rusificare a românilor din Basarabia, proces desfăşurat între anii 1861 — 1917. 

Biserica Ortodoxă în timpul P.S. Anastasie 

La 6 mai 1916, P.S. Anastasie Gribanovski este ridicat la rangul de arhiepiscop. Politica pe care a promovat-o în viaţa bisericii 
basarabene din acele timpuri a fost cu tendința de a insufla în sufletul clericilor convingerea că, neţinând seama de marele eveniment 
ce avusese loc între timp — Unirea Basarabiei cu România, biserica Basarabiei trebuie să continue a fi încadrată în jurisdicția bisericii 
ruse, politică care era susținută şi de câțiva preoţi, unii dintre ei chiar moldoveni. 

Între 19 — 25 aprilie clerul Basarabiei se convoacă în Congres extraordinar, care hotărăşte cerințele sale: să recunoască dreptul de 
autonomie al bisericii basarabene, să se înființeze o mitropolie românească a Basarabiei, chiriarh şi episcopi aleşi de către Congresul 
eparhial al acestei eparhii, din sânul şi rândul moldovenilor basarabeni, graiul slujbei şi în şcoli să fie cel moldovenesc. 

Delegatul însărcinat cu transmiterea acestor cerințe, atât de bine motivate, Ober Procurorului P.S. Sinod rus, se întoarce cu 
răspunsul că „organizarea autonomiei bisericii din Basarabia s-ar realiza mai cu succes, în cazul în care s-ar introduce autonomia 
proiectată a Basarabiei în raport civil”, iar relativ la chestiunea catedralei mitropolitane în Basarabia, cum şi la reorganizarea 
administrației bisericii locale, „va depinde de reconstrucția circumscripțiilor bisericeşti, care vor fi efectuate la soborul bisericesc”. 
Aceasta era, desigur, un răspuns neserios, întrucât el nu credea în posibilitatea unei autonomii civile a Basarabiei şi nici în Sobor. 

La 12 decembrie 1917 Basarabia se declară Republică Moldovenească Federativă, iar la 24 ianuarie 1918 se declară independentă. 
În aceste condiţii P.S. Anastasie încearcă să formeze o comisie de pregătire pentru convocarea unui sobor bisericesc local, pentru a 
face o nouă organizare a vieţii politice bisericeşti. Această comisie a început să lucreze la 18 februarie 1918, dar evenimentele se vor 
precipita cu iuțeală, la 27 martie Republica Moldovenească unindu-se cu România. Pentru biserica Basarabiei P.S. Anastasie 
sugerează o altă chestiune, respectiv autonomia bisericii basarabene, adăugând la această problemă şi o alta, respectiv biserica 
Basarabiei să îşi afirme propriul punct de vedere relativ la alipirea cu biserica română, întrucât ea face parte încă din biserica rusă. 

În vederea acestor lămuriri, la 17 aprilie 1918 este trimisă o delegaţie alcătuită din membrii comisiei de pregătire pentru Sobor, la 
Î.P.S. Pimen, mitropolitul Moldovei, care deţinea şi funcţia de locotenent al primatului. Î.P.S. sa a explicat delegaţiei că „prin actul 
politic din 24 ianuarie s-a restabilit fosta legătură canonică a acestei eparhii față de Miropolia Moldovei” şi că „pretenţiile bisericii 
ruse nu pot fi adresate decât mitropolitului Moldovei, adică bisericii române, de la sânul căreia această eparhie a fost luată cu forța 
în 1812, contrar canoanelor bisericii ecumenice”. Referindu-se la unire, Î.P.S. sa a răspuns: „Unirea a fost declarată de Sfatul Țării, 
alcătuit tocmai din fii neamului moldovenesc şi toți ortodocşii credincioşi şi membrii acestei biserici, în frunte cu un reprezentant ales 
din parte a întregului cler basarabean”. 

După întrevederea dintre Î.P.S. Pimen şi P.S. Anastasie când, acestuia din urmă i s-a propus verbal, apoi de două ori în scris, să se 
prezinte la şedinţele Sfântului Sinod Român, acesta a părăsit în mai 1918 Basarabia, lăsând eparhia vacantă. 

În urma acestor evenimente, la 16 iunie 1918 este întărit „P.S. Episcop Huşului — Nicodim, să conducă afacerile Arhiepiscopiei 
Chişinăului şi Hotinului până la alegerea unui titular”. 

Viaţa Bisercii ortodoxe în timpul Î.P.S. Gurie Grosu 

Încă din 1905 preotul basarabean P. Gheorghian scria: „Suna-va ceasul dezrobirii mâine/ Şi lanţul va cădea în praf însângerat/ Şi 
vei cunoaşte-atunci, tu bietule Române/ C-atât amar de vreme ai stat îngenunchiat!”. Acest ceas al dezrobirii a sunat abia 13 ani mai 
târziu, în 1918, când Basarabia s-a alipit la Patria — Mamă, iar biserica ortodoxă din Basarabia a primit la conducerea sa pe un 
adevărat patriot al acestor meleaguri — Gurie Grosu. 

Cercetând originea familiei sale, G. Grosu scria: „După tată am aflat că un străbun de-al meu din Moldova Vechiului Regat, numit 
Andrei Poparcea, a fost preot în Stolniceni, j. Lăpuşna, pe valea Cogâlnicului. El a avut între alți fii pe Gheorghe, care a fost 
cântăreț (palamar) la Nimoreni, pe valea Isnovăţului, din care s-a născut tatăl meu, Ştefan. Pentru că era un om voinic, i-au zis 
„gras” şi după această numire a lui s-au numit urmaşii Grosu”. 

Fiind un mare patriot al acestor meleaguri, Gurie Grosu nota: „Este un lucru înjositor şi de ruşine când un om se leapădă de 
națiunea sa şi îşi ascunde atârnarea către poporul său rodnic, adică poporul care l-a născut. Aceasta e ca o lepădare de tată şi de 
mamă!”. El îi condamnă cu curaj pe „cei cu pofte de a stăpâni pământuri străine”, dar şi mai mult îi blamează pe cei care 
„pricinuiesc răni adânci iubirii de neam”. O altă afirmație a sa era: „Moldovene, învață-te a te respecta pe tine, dacă voieşti ca alții 
să te prețuiască şi să te bage în seamă”. 

La deschiderea Sfatului Țării, din 21 noiembrie 1917, arhimandritul Gurie Grosu afirma între altele: „Noi învăţăm în şcoală nu în 
limba care trebuie să ne mântuiască (adică în limba română, n.a.) ci în aceea care ne duce la robie (adică în limba rusă, n.a.). 
Învățăm şaisprezece ani şi când ne ducem la sate ca să lămurim poporul, ne convingem că nu avem cunoştinţele folositoare. Cei care 
doreau să fie de folos poporului, trebuiau să înveţe de la început”. 

Referindu-se tot la biserică, în calitate de ministru al Cultelor, la Adunarea Bisericii Ortodoxe din Basarabia, a menţionat: 
„Biserica trebuie să devină un izvor de cultură națională... Preoţimea trebuie să vorbească aceeaşi limbă pe care o vorbeşte poporul, 
ca să nu fie ce-a fost până acum... Preotul să fie cel mai bun apărător al naţionalității. Ceea ce ne crede norodul că suntem, aceea 
trebuie să fim” şi încheia, rugându-se „pentru binele şi propăşirea neamului nostru românesc”. Nu întâmplător preotul loan Andronic 
aprecia că numirea arhimandritului Gurie Grosu ca ministru adjunct al Cultelor şi Instrucțiunii „este o cinste pentru neamul 
românesc”. Toate acestea ne argumentează atât de mult că singura persoană care reprezenta pe românii basarabeni în biserică, şi 
totodată care corespundea cerințelor Congresului extraordinar din 1917, nu putea fi altcineva decât arhimandritul Gurie Grosu, 
adevărat prooroc al românilor basarabeni. 

La 4 iulie 1918, Sfântul Sinod al Bisericii Române alege, iar la 15 ale aceleiaşi luni sfințește ca episcop de Botoşani, vicar al 
Mitropoliei Moldovei şi membru al Sfântului Sinod, pe arhimandritul Gurie Grosu, care în anul 1919 a fost trecut ca episcop de Bălți 
— vicar al Chişinăului şi Hotinului, iar la 1 ianuarie 1920 este împuternicit de Sfântul Sinod şi de înaltul guvern român ca locţiitor de 
arhiepiscop al Chişinăului şi Hotinului, în locul P.S. Nicodem, care s-a retras. 

La 21 februarie 1920, Congresul eparhial corectează gestul din 1917, repetând acelaşi act, dar în toată plenitudinea lui, şi alege, în 
unanimitate de voturi, pe P.S. Gurie ca arhiepiscop al eparhiei Chişinăului şi Hotinului. 

La 8 iulie 1923, în sala eparhială din Chişinău a avut loc o şedinţă solemnă a Congresului Extraordinar Eparhial, convocat cu 
clerici şi mireni aleşi din toate cercurile protopopeşti care reprezentau cele trei eparhii existente, respectiv Arhiepiscopia Chişinăului 
şi noile episcopii, a Cetăţii Albe — Ismail şi a Hotinului, care şi-au oprit toată atenţia asupra stării din Biserica basarabeană, parte a 
Bisericii Ortodoxe Române. 

În cererea reprezentanţilor Congresului, printre altele se spune: „La Congresul general eparhial din 1917 s-a hotărât înființarea 
formală a Mitropoliei în Chişinău... Sfântul Sinod însuşi a stabilit prin Proiectul de Statut al Bisericii Române că în Basarabia e 
locul unei Mitropolii a Moldovei dintre Prut şi Nistru, cu sediul la Chişinău, căreia îi rămân sufragane două episcopii, acum 
înființate”. În capitolele unu şi doi ale acestei cereri se solicita să se recunoască cele două episcopii nou înfiinţate, ale Hotinului şi 
Cetăţii Albe - Ismail, iar arhiepiscopia Chişinăului să devină Mitropolie cu numele de „Mitropolia Basarabiei — a Moldovei dintre 
Prut şi Nistru”. 

În capitolul trei al menţionatei cereri de mai sus se sublinia: „Pentru promovarea culturii teologice în fară şi în fața actualei 
organizări locale, recunoaştem că în fiecare eparhie e nevoie grabnică să fie câte un Seminar teologic complet, de aceea, să se 
transforme şcolile spirituale din Chişinău, Edineţi şi Ismail în Seminarii teologice desăvârșite, iar Seminarul teologic actual din 
Chişinău să fie organizat ca Academie Teologică, aşa cum în repetate rânduri au cerut congresele eparhiale şi arhipăstorul nostru”. 

În urma Raportului Comisiunii de organizare a Bisericii româneşti, care a luat în examinare Actul din 8 iulie 1923, la 15 noiembrie 
acelaşi an Sfântul Sinod a hotărât: 

- Se constată că cererea poate fi considerată ca şi rezolvată prin dispozițiunile favorabile introduse în Proiectul de lege şi noul 

Statut de organizare unitară a B.O.R; 

- Rămâne ca şi ceilalți factori hotărâtori să se pronunţe asupra Proiectului de lege şi a noului Statut de organizare a Bisericii 

româneşti; 

Potrivit art. 2 din legea de la 5 mai 1925 a fost înființată Mitropolia Basarabiei, cu eparhiile: Arhiepiscopia Chişinăului şi Episcopia 
Cetăţii Albe — Ismail. Din judeţele Hotin, Bălți şi Soroca se înființează episcopia Hotinului, care ţinea de Mitropolia Bucovinei. 
Astfel, Arhiepiscopia Chişinăului a fost ridicată la rangul de Mitropolie, urmând să fie ales şi un mitropolit. 

La 25 iulie 1927, comisia de petițiuni, pentru satisfacerea cererii Adunării eparhiale de la Chişinău, a propus Sfântului Sinod să-l 
ridice pe P.S. Gurie Grosul la rangul de mitropolit. Sfântul Sinod a hotărât” „I.P.S. Patriarh are autorizația de a trata şi stabili 
momentul şi modalitatea ridicării 1.P.S. Gurie la treapta de mitropolit”. Numirea sa în această funcţie s-a făcut prin Înaltul Decret 
Regal din 21 aprilie 1928. 

Acestea sunt fazele prin care a trecut biserica basarabeană pentru organizarea şi reîntoarcerea ei la sânul bisericii Mame autocefale 
române, de la care a fost dezlipită în chip samavolnic în anul 1812. 

Biserici şi mănăstiri 

Potrivit datelor statistice din anul 1922, numărul parohiilor, bisericilor, capelelor şi a preoților din Basarabia, după judeţe, era: 


Parohii Biserici Parohii Biserici Biserici ? Total 
Județele Capele Ea o Preoți ES E 
urbane urbane rurale piatră lemn biserici parohii 
Hotin 2 2 - 149 68 81 148 151 151 
Soroca 1 2 1 138 112 39 144 154 139 
Bălți 1 1 - 125 85 53 133 139 126 
Orhei 2 2 - 148 155 14 155 171 150 
Chişinău 14 19 14 99 sl 41 166 155 113 
Tighina 5 5 - 88 81 8 109 94 93 
Cetatea 
Albă 10 10 - 85 85 - 111 95 95 
Cahul 3 3 - 51 46 15 63 64 54 
Ismail 18 19 - 48 46 2 75 67 66 
Total 56 63 15 931 759 253 1104 1090 987 


După cum se vede în tabelul de mai sus, cele mai multe parohii şi biserici urbane se aflau în județele Ismail, Chişinău şi Cetatea 
Albă, iar numărul mai mare de parohii şi biserici rurale se află în județele Orhei, Bălți, Soroca şi Hotin, deci în partea nordică a 
Basarabiei, tot aici fiind şi cele mai numeroase biserici de lemn, fapt explicabil de prezența în apropiere a codrilor. 

Dacă am arunca o privire generală asupra Basarabiei, am vedea că regiunea codrilor este şi cea mai bogată în mănăstiri, şi mai ales 
judeţul Orhei, care singur are 10 mănăstiri şi două schituri, ceea ce reprezintă aproape jumătate din totalul mănăstirilor şi schiturilor 
din Basarabia. După acest judeţ, urmează Chişinău, Soroca, Ismail, Tighina şi Bălți. Singurele care nu aveau nici o mănăstire şi nici 
un schit erau Hotin, Cetatea Albă şi Cahul. Acest fapt se explică mai întâi prin aceea că regiunea Orheiului, Chişinăului şi Sorocii sunt 
cele mai pitoreşti din punctul de vedere al reliefului şi cele mai înzestrate cu codri seculari, unde frumoasa natură putea să atragă 
sufletele predispuse la contemplare, apropiindu-le cât mai mult de Acel ce a creat această natură, dându-le adăpostul şi liniştea de care 
aveau nevoie. Pe de altă parte, codrii au servit moldovenilor de adăpost şi împotriva urgiilor ce se revărsau asupra lor din partea 
puzderiilor de barbari. Şi aceşti moldoveni, fie singuri, fie în frunte cu domnitorii lor, ridicau lăcaşuri sfinte de rugăciune. 

La 1922, numărul de mănăstiri, schituri, biserici mănăstireşti şi a personalului mănăstiresc după judeţe era: 


Mănă- E s| Z Sad Ba | E 
Judetele stiri | Schituri | Biserici | :£ z 3 Si | Moe RRAS] a =| £ 
i z 5 D = femei of. 4 a F 
= — ari 
(4 

S-E BI f| B |F 
Hotin - - - - - - - - - - - - - - 
sao BERI [E uie IE EI ao] 2 2 Fi 172 9 | 1 |185 
Bae e ee e ES a I i 2 E I E 
Orhei |7 3 |2|. 2 6| 2 | | aa | 181 193 | 50 | 197 | 308 | 240 
Chişinău | 47| |] 12022] |31| 2 | % 38 33 | 35 | 76 | 95 
ma o e ea e a 214 7 [| 105 3 6 a 4 l- 
Cetatea 
7 eA | a az a | ză Pa i = i i SUSS 
Cahul - - - - - - - - - - - - - - - 
Ismail a e a e [|lE ||=2 E 7 23 2 7 6 |B| 35 
Total A 7l7 2ļ|4 li| 7 | 27 | n |497 | 4s | 99 | 333 | 409 | 545 


Personal bărbătesc — 1121, personal femeiesc — 1293 

Total — 2414. 

Mai toate mănăstirile basarabene sunt ctitorii de boieri şi creştini evlavioşi, cu excepția a două domneşti. Fiind mereu supuse 
nestatorniciei vremurilor, ele nu mai posedă inscripții de întemeiere şi nici bogate colecţii de hrisoave cu privire la diferite dăruiri din 
partea domnilor şi boierilor țării. O altă pricină a dispariției acestor inscripții este şi faptul că stăpânirea greacă şi rusă, deşi creştine 
amândouă, au putut înlătura glasul românesc al trecutului lor, fiind cunoscute numai în inscripțiile de limbă slavă. 

Este, de asemenea, cunoscut că toate aceste lăcaşuri sfinte nu au moaşte sfinte şi nici icoane făcătoare de minuni, cu excepția 
mănăstirii Hârbovaţ, care, de la sfârşitul secolului al XVIII — lea, posedă Icoana Maicii Domnului făcătoare de minuni. 

În această perioadă, mănăstirile basarabene aveau o gospodărie cu colorit rusesc. Cu toată reducerea de venituri, totuşi, monahii 
basarabeni gospodăreau aşa de bine, încât prin unele mănăstiri şi-au instalat lumina electrică, aveau mori, iazuri şi altele. După poziţia 
lor, mănăstirile basarabene sunt aşezate în trei grupe bine distincte: 

1. Grupa din judeţul Lăpuşna, formată din mănăstirile Căpriana, Condriţa, Hâncu, Suruceni şi Vărzăreşti. 

2. Grupa a doua, formată din mănăstirile Hârbovaţ, Hârjăuca, Țigănești, Răciula, Tabăra, Curchi, Hirova şi Frumoasa. 

3. Grupa alcătuită din mănăstirile de pe linia Nistrului, aşezate la mari distanţe una de alta, ca: Saharna, Călărăşauca, Rugi, 

Japca, Noul — Neamţ. 

În aceeaşi perioadă, de o vastă activitate s-au bucurat şi instituțiile teologice din Basarabia. Facultatea de Teologie din Chişinău, 
situată pe str. Universităţii, nr. 18, în 1940 avea următorul personal în cadrul corpului didactic administrativ: decan — Popescu- 
Prahova, secretar — E. Popovici, contabil — N. Botez. 

Referindu-se la înființarea Facultăţii de Teologie de la Chişinău, Nae Ionescu menționa: „Când iată, în primăvara aceasta (1926), 
Sfântul Sinod hotărăşte înființarea unei facultăţi teologice pe lângă Universitatea din laşi, în conformitate cu legea din 1910, 
aproape concomitent, arhiepiscopia Chişinăului cere tot ministrului de instrucție înființarea unei academii teologice în capitala 
Basarabiei. lar ministrul combină cele două cereri şi, printr-o dialectică de o ingeniozitate şi o subtilitate în adevăr apreciabilă, se 
opreşte la o soluție intermediară: înființează la Chişinău o Facultate de Teologie depinzând de universitatea din laşi”. 

Argumentul Ministrului Instrucțiunii şi Cultelor, Ion Petrovici, care era şi profesor la Iaşi, a fost: „Basarabia românească merită 
să aibă o instituţie ecleziastică de grad universitar, anume o Facultate de Teologie, pentru că ea a fost cea dintâi provincie istorică 
românească care s-a alăturat, în martie 1918, Ţării Mamă” şi că „fondul religios, tradiționalist şi ortodox al basarabenilor este 
potrivit pentru o facultate de teologie”. Desigur, dacă biserica ar fi avut un plan prealabil de a pune bazele unr învățământ superior 
propriu, nu s-ar fi ajuns în această situație, dar „biserica noastră n-a ştiut nici ce să ceară, nici cum să ceară” 

În continuare, Nae Ionescu sublinia: „Înființarea noii facultăți la Chişinău sau laşi nu înseamnă “înfrângerea Iaşilor ori 
Chişinăului, ci înseamnă slăbiciunea bisericii noastre ortodoxe, care nici nu a ştiut să aibă un punct de vedere, nici nu a putut să se 
afirme ca un organism disciplinat, cu o fermă autoritate centrală”. 

Cu toate acestea, Facultatea de Teologie a avut un rol remarcabil pentru cultura şi biserica din Basarabia, profesorul Gala 
Galaction fiind surprins de numărul mare de studenți: „Clerici bătrâni — uneori mai în vârstă decât unii dintre dascăli — veneau pe 
băncile facultății, ca să asculte în limba românească academică adevărurile sfintei noastre credințe strămoşeşti”. 

Facultatea de Teologie a avut profesori dintre cei mai de elită: arhimandritul Iulian Scriban, Gala Galaction, Nichifor Crainic, 
frații Valeriu şi Cicerone Iordăchescu, Ion G. Savin, Nicolae Popescu-Prahova (decan la 1940), Constantin N. Tomescu, Constantin 
Fedeleş, Toma G. Bulat, Dumitru Popescu-Moşoaia, Serghei Bejan (directorul Seminarului), Ilie Tocan, Petru Constantinescu-laşi, 
Grigore Pisculescu, Ştefan Ciobanu — membru al Academiei Române, istoricul Alexandru Boldur, ebraistul Vasile Radu — 
personalități cultural-literare notorii, care scriau cărți, colaborau la publicaţii, ţineau conferinţe. În Chişinău au înviorat viaţa 
patriotică, religioasă, teologică şi cultural-literară. Aceasta era şi destinaţia Facultăţii de Teologie. 

În afară de Facultatea de Teologie, la Chişinău mai funcționau şi o serie de şcoli secundare, precum Seminarul Teologic condus de 
Serghei Bejan, apoi de Victor Popescu. Acest seminar a fost creat în anul 1927, prin unirea Seminarului inferior cu cel superior. La 
unificarea acestor instituții, corpul profesoral s-a format din ambele părți. O parte ca Gh. Raşcu, Mihail Rădulescu, Hristache 
Dăscălescu, Ion Căpriţă, Anton Toma proveneau din provinciile țării, iar cealaltă parte din profesori, precum C. Belodanov, D. Câdea, 
D. Cărăuş, C. Cumpătă, P. Jalodcovshi, A. Iacovlev, D. Luca, S. Orlov, D. Sălceanu, S. Macarianu, V. Mateevici, S. Zaharianov, 
Mihail Spinei, care proveneau din Basarabia. 

În perioada interbelică, din rândul elevilor Seminarului s-au ridicat elemente de valoare, precum Sergiu Matei Nica, S. C. Roşca, 
Paul Lecca, Paul Mihail, Igor Jechiu, Iuliu Cireş, Leonid Chiriţă, Vlad Dumbravă, Ion Margine, arhiepiscopul Antim Nica, 

mitropolitul Antonie Plămădeală şi alţii. Se poate afirma, pe bună dreptate, că Seminarul Teologic a dat culturii şi artei româneşti 
contribuţii de seamă şi s-a înscris în Cartea de Aur a şcolii româneşti. 

A mai funcționat şi Liceul Eparhial, condus de M. Usinevici-Dumitrescu, alături de alți profesori de seamă, precum A. Cristi, Z. 
Florescu, M. Vartic, E. Isanoc, R. Parboti, E. Nagacevschi, L. Zotta, Ilie Tocan şi mulți alții. 

Şcoala Eparhială de Fete a fost condusă de Elena Alistar, notorie personalitate a vieții naționale din Basarabia, deputat în Sfatul 
Țării de la Chişinău. Printre profesori îi amintim pe M. Dumitru, A. Eremia, A. Smolenschi şi alții. 

Am putea adăuga încă multe referitor la învățământul bisericesc din Basarabia. Dacă Seminarul din Chişinău i-a dat pe aproape 
toţi făuritorii Unirii din 1918, acelaşi Seminar, ca şi cele din Ismail, Bălţi, Edineţ, ca şi Facultatea de Teologie din Chişinău şi cea din 
Cernăuţi, au creat, între cele două războaie mondiale, oameni de cultură, savanţi şi preoţi, buni români. Războiul comuniştilor atei i-a 
forțat aproape pe toţi să se refugieze în ţară. Mulţi mai ţineau încă minte ce păţiseră sub ţarism. Ceea ce se ştia despre Soviete avea 
darul să-i înspăimânte şi mai mult. Dar toți cei plecați au trăit permanent cu speranţa întoarcerii într-o Basarabie eliberată. Ei au fost 
în România conştiinţa Basarabiei, chiar sub dictatura comunistă, prosovietică şi atee. 

Asociaţii şi publicaţii ecleziastice 

O bogată activitate culturală şi bisericească a avut asociaţia preoțească de pe lângă Eparhia de Chişinău, „Uniunea clericilor din 
Basarabia”, care avea organul său de presă, „Raza”. În anul 1938, desființându-se această asociaţie, şi-a sistat apariţia şi publicaţia. În 
anul 1939, preotul Vasile Țepordei a reuşit să obțină aprobarea reapariţiei ei. Anul următor, cu ocazia ultimatumului Uniunii Sovietice 
şi cedarea Basarabiei, revista „Raza” a continuat să apară la Bucureşti, sub titulatura „Gazeta săptămânală de luptă a refugiaților 
basarabeni”. 

O altă asociaţie culturală a fost şi Căminul Cultural Parohial „Ștefan cel Mare”, care îl avea ca preşedinte, în 1940, de G. Leahu. 

Printre reviste amintim „Luminătorul” Casei Eparhiale, „Arhiva” Facultăţii de Teologie, condusă de T. Bulat, „Misionarul/”, 
„Însemnări Creştine”, editată la Bălţi, precum şi alte publicaţii editate de şcolile ecleziastice. 

În cadrul Mitropoliei Basarabiei funcţiona şi un Muzeu Bisericesc. 

Personalități 

Unul dintre marii luptători pentru unirea din anul 1918, alături de arhimandritul Gurie Grosu, a fost starețul de la Mănăstirea 
Suruceni, Dionisie Erhan, viitor vicar la Chişinău şi apoi episcop de Ismail, doctor honoris causa cu doar patru clase primare. „Un 
autodidact din clasa marilor autodidacți din lume”, cum îl numea mitropolitul Ardealului, Antonie Plămădeală, originar din 
Basarabia. 

Referindu-se la raporturile bisericii din stânga Prutului cu biserica rusă în 1918, Dionisie Erhan se întreba pe bună dreptate: „Se 
poate găsi vreun articol sau lege, care ar putea dovedi că răpirea care a fost făcută politiceşte de Rusia, a unei jumătăţi din 
Mitropolia Moldovei, ar fi putut da dreptul Sinodului rusesc să anexeze duhovniceşte pe cea lipită politiceşte (Basarabia, n.a.)? Se 
poate găsi vreun articol sau lege, care ar putea dovedi că anexarea a avut loc şi este întemeiată pe hotărârile sfintelor canoane şi a 
obiceiurilor vechi ale Bisericii Ortodoxe ?”. 

Desigur, asemenea temeiuri canonice nu au existat şi Dionisie Erhan a explicat pe larg situaţia, prin canonul 8 al Sinodului III 
Ecumenic de la Efes, care a lămurit un diferend similar între Patriarhia Antiohiei şi Biserica Ciprului. În încheiere, stareţul Dionisie 
afirmă logic: „dacă e vorba de o binecuvântare pentru a organiza o Adunare Bisericească în Basarabia, această binecuvântare 
trebuie cerută de la Mitropolitul Moldovei şi Sucevei”. Şi apoi, Dionisie Erhan mai observă ceva: „Iată, nouă, basarabenilor, ruşii ne- 
au impus până în anul 1918 episcopi de-ai lor, ruşi, nu de-ai noştri, dar pentru ruşii lor din Japobia şi America au trimis episcopi 
ruşi. Cum stăm atunci cu dreptatea şi aplicarea aceleiaşi măsuri pentru toți?”. 

Desigur, alături de Dionisie Erhan putem menționa şi pe Serghie Bejan — directorul Seminarului Teologic, preotul loan Andronic, 
Vasile "Țepordei şi mulţi alții. Toată preoțimea din Basarabia şi-a păstrat conştiinţa națională având un rol important în făurirea unirii 
din 1918 şi a continuat acest rol şi după unire. 

Cultele şi sectele din Basarabia 

Odată cu răpirea Basarabiei la 1812, regimul țarist colonizează în acest teritoriu diverse populaţii, ce aveau diverse culte, în scopul 
rusificării mai rapide a băştinaşilor. 

Catolicii erau, în majoritate, de origine polonă (7500), germană (4275) şi armeană (550), din totalul de 12325 credincioşi. 
Majoritatea lor locuiau în județele Chişinău, Bălți şi Tighina, pe când în judeţul Cahul nu era semnalat nici un credincios de acest rit. 
Ei aveau 9 parohii, 6 biserici, 8 capele şi 8 preoți. 

Luteranii, de origine germană, erau cei mai privilegiați dintre toate naţionalităţile conlocuitoare în Basarabia până la 1918. În total 
erau 78000 de credincioşi, circa trei sferturi din ei locuind în judeţul Cetatea Albă. Aveau 23 de biserici, 57 de case de rugăciuni şi 
numai 9 pastori. 

Armenii — gregorieni erau cei mai vechi dintre creştinii de altă confesiune din Basarabia. Fiind 1665 de credincioşi, majoritatea 
din ei locuiau în judeţele Chişinău, Cetatea Albă şi Bălți. Aveau 3 parohii, 1 capelă, 7 biserici, dintre care 2 pustii şi 4 preoți. 

Evreii de rit mozaic. După Polonia, Moldova ocupa al doilea loc în Europa privind densitatea etnografică, fiind în total în număr 
de 352.523, din care 100000 erau refugiați. Majoritatea evreilor locuiau în judeţele Chişinău, Hotin şi Soroca şi aveau, în total, 366 
sinagogi şi case de rugăciuni. 

În afară de aceste culte, în Basarabia mai existau şi câteva secte religioase. Acum asistăm la un proces de descreştere a numărului 
sectanţilor separatişti, adventiști şi stundişti, care au început să fie asimilați de baptiști. În total, în această perioadă se înregistrează 
800 — 900 de adventişti, peste 100 de molocani, care locuiau disparat, 20340 de rascolanici, care aveau 16 parohii, 19 biserici şi 16 
preoți. Ei erau de 3 tâlcuri: uniți, popoviţi şi bezpovţi. Baptiştii erau în număr de 3393, majoritatea din ei locuind în judeţele Cetatea 
Albă şi Hotin. 

Reactualizarea problemei bisericii din Basarabia 

În perioada domniei lui Carol al II — lea, mitropolitul Gurie Grosul s-a retras din funcție, se pare forţat de acesta. În locul său a fost 
ales mai întâi locţiitor şi apoi titular, Efrem Enăchescu. La scurt timp după aceasta s-a început un nou calvar pentru Basarabia. La 23 
august 1939 a fost semnat pactul Molotov-Ribbentrop, iar la 26 — 28 iunie 1939 Uniunea Sovietică a trimis notele ultimative 
României, prin care aceasta a fost nevoită să cedeze provincia din stânga Prutului. Ca şi în trecut, când după fiecare ocupaţie politică, 
Biserica Ortodoxă Rusă a operat simultan şi o ocupaţie bisericească, în ciuda prevederilor canonice, aşa a fost şi în anul 1940, când a 
fost numit la Chişinău un episcop rus, degradând Mitropolia Basarabiei la rang de Episcopie, fără nici un tratat, fie el adevărat sau 
fals. Biserica Ortodoxă Română nu a fost întrebată şi nici nu i s-a cerut permisiunea. Ea putea să-şi mențină jurisdicția canonică 
asupra Basarabiei, în ciuda granițelor politice, aşa cum şi-o menţine în banatul sârbesc şi în Ungaria. 

După trei ani de revenire, în timpul războiului, la sânul Patriei (1941 - 1944), Basarabia şi biserica au fost ocupate încă o dată de 
ruşi după acelaşi tipic. Nici în 1940, nici în 1944, Patriarhul Rusiei nu avea dreptul să fie patriarh al moldovenilor români, deoarece în 
art. 34 apostolic se spune clar: „Se cade ca episcopii fiecărui neam să cunoască pe cei dintâi dintre dânşii şi să-l socotească pe el 
drept căpetenie şi nimic mai de seamă să nu se facă fără încuviințarea acestuia”. Desigur, acesta nu poate fi altcineva decât Patriarhul 
României. 

În anul 1992, episcopul Petru de Bălţi a repus problema reînființării Mitropoliei Basarabiei în cadrul Patriarhiei Române, care 
acum activează în stânga Prutului. 

Nu putem uita cuvintele mitropolitului Antonie Plămădeală: „Limba şi simțirea sângelui românesc n-au căzut în somn de moarte. 
Şi-apoi, până şi din moarte există trezire. Cu atât mai mult din somn”. 

Pericolul anticipatelor şi impactul lor asupra societăţii moldoveneşti 
Oxana VÂRZARU 
Chişinău 
Republica Moldova, situată la sud- 
estul Europei, o ţară cu principii şi 


canalizări stricate, râuri de apă pe stradă, 
mizerie prin parcuri, prețuri europene la salarii 


ajunşi la putere, ei încearcă să 
implimenteze programe şi reforme noi 


reglementări democratice, care moldoveneşti, drumuri cu gropi etc., acestea fără a analiza şi aprecia unele aspecte 
promovează dezvoltarea normelor de sunt o parte din indicii care ne arată cine pozitive a ceea ce a fost creat şi 
drept, libera circulație, egalitatea suntem şi unde mergem. implimentat. Un om politic interesat de 


şanselor, standarde de viață europene etc. 
este totuşi un stat foarte departe de 
declarațiile şi realităţile pe care le 
prezintă. E de ajuns să facem o mică 
excursie prin Chişinău ca să ne dăm 
seama cât de aproape suntem de Uniunea 
Europeană şi de principiile democratice. 
Feţe  posomorâte, străzi murdare, 


Maluri de Prut 


Societatea este obosită să asculte 
promisiunile de rutină ale politicienilor, să 
vadă noroiul şi acuzațiile pe care şi le aduc 
guvernaţii unii altora. Oamenii vor doar să fie 
susținuți, sprijiniți şi înțeleşi. Cea mai mare 
greşeală a tuturor oamenilor politici şi, totodată 
indicile calitativ de apreciere a 
profesionalismului acestora, este atunci când, 


societate şi de alegătorii săi nu se va 
opri la discursurile şi acuzaţiile publice 
în adresa adversarilor. Activitatea sa va 
fi susținută de acțiuni, de fapte, planuri, 
programe şi acuzații însoțite de 
argumente reale şi dovezi raționale în 
diferite probleme. De asta are nevoie 
societatea moldovenească ajunsă în 

pragul sărăciei. Cetăţeniii au obosit să 
muncească şi să trăiască în mizerie. Ei 
vor o viață mai bună şi un viitor mai bun. 
Am uitat cu toții ce înseamnă pur şi 
simplu să trăieşti, să savurezi fiecare clipă 
a vieţii, deoarece toţi suntem preocupați 
de problema supraviețuirii, cum să 
împărțim micul salariul de la o lună la 
alta. 

Făcând o mică analiză a programelor 
electorale a tuturor partidelor politice, am 
observat că toate optau pentru standarde 
de viață mai bune, locuri de muncă, 
salarii mai mari etc. Promisiuni drăguţe şi 
plăcute, dar unde sunt planurile şi 
proiectele de aplicare a acestor vise în 
realitate? 

Suntem în preajma alegeri 
preşedintelui statului, cu o situaţie social- 
politică dezechilibrată, cu o economie la 
pământ, cu cetăţeni plecaţi la muncă peste 
hotare, cu tineri care sunt gata să fugă de 


săracia în care trăiesc. Sunt foarte curioasă 
dacă aceşti politicieni, atunci când fac 
declarații în fața oamenilor, se gândesc şi la 
problemele lor sau doar la fotoliu pe care 
trebuie să-l ocupe. Alegerea preşedintelui este 
o problemă foarte delicată şi foarte complicată, 
ținând cont de taberele formate şi de situația 
social-economică din ţară. Oamenii stau în 
suspans, aşteptând schimbarea şi soluţionarea 
problemei. 

În cazul în care preşedintele nu va fi ales, 
pericolul anticipatelor va fi inevitabil, dar nu 
ştiu dacă aceşti oameni politici se gândesc şi la 
viața oamenilor, în afară de legi, Constituţie, 
Coduri, Curte de Justiţie şi alte instanţe care să 
le confirme sau să infirme chiar propriile lor 
decizii luate într-un mod nu tocmai rațional. 
Dacă sunt atât de interesaţi de soarta oamenilor 
simpli, de ce nu jertvesc salariul lor pe o lună 
şi să-l împartă familiilor social vulnerabile, 
orfanilor, pensionarilor sau studenţilor, care au 
o situație mult mai rea decât a lor. Alegerile 


anticipate, dacă vor fi, se vor desfăşura 
într-un context cu totul şi cu totul 
special. Pe lângă faptul că vor aduce ţara 
în pragul dezastrului, vom afla şi noi 
detalii despre viaţa şi activitatea unor 
politicieni, deoarece acuzaţiile şi 
procesele la Curtea Constituţională nu 
vor dispărea. Cetățenii vor fi 
dezorientați, dezinformați şi confuzi în 
ceea ce priveşte viaţa politică. Vor fi 
afectați de principiul vechii melancolii 
care, de regulă, apare în situaţiile de 
criză şi care s-a observat la celelalte 
alegeri parlamentare. Este greu să ne 


pronunțăm într-un fel vizavi de 
soluționarea problemei alegerei 
preşedintelui, însă contăm pe 
raționalitatea, obiectivitatea, simţul 


datoriei şi al responsabilităţi, al 
oamenilor politici, reprezentanţii noştri 
în instanțele puterii. 


Asociaţia Istoricilor din Republica Moldova 
COMUNICAT DE PRESĂ 


În legătură cu situaţia actuală din domeniul cercetării şi 
predării istoriei în Republica Moldova Asociaţia Istoricilor din 
Republica Moldova se pronunţă pe următoarelor subiecte: 

I. Impactul politicii comuniste asupra învățământului 
istoric, viziunea AIRM asupra reformării învăţământului istoric. 

Reieşind din faptul că guvernul comunist a politizat şi 
ideologizat învăţământul istoric care a condus la degradarea 
educaţiei istorice, AIRM propune lansarea unui proces democratic 
Şi transparent de reabilitare a istoriei ca disciplină şcolară, urmat 
de elaborarea unui pachet de acte ce ar facilita promovarea unor 
politici educaționale calitative şi eficiente: 

a. Restabilirea în lista examenelor de bacalaureat a istoriei care ar 
facilita o mai bună însuşire a acestui obiect şi ar contribui 
calitativ la formarea cetăţeanului; 

b. elaborarea şi aprobarea concepției naţionale de predare a 
istoriei; 

c. aprobarea unui set de cerințe şi criterii actuale de elaborare a 
manualelor şcolare; 

d. lansarea concursului de elaborare a unei serii noi de manuale la 
istorie, care să aibă la bază principiul alternativei (minimum 
două manuale la obiect pentru fiecare clasă); 

e. ţinând cont de faptul că majoritatea manualelor actuale de istorie 
(integrată) conţin un şir de erori, sunt politizate şi nu corespund 
rigorilor educaționale contemporane (vezi raportul Institutului 
de Analiză Internaţională a Manualelor Şcolare „Georg Eckert” 
din aprilie 2006 ascuns de guvernarea comunistă şi dat 
publicității de către AIRM abia pe data de 28.10.2009 
http://www.airm.reg.md/wp/?p=283) solicităm retragerea şi 
înlocuirea lor, până la elaborarea setului nou de manuale cu 
manualele existente. 

II. Poziţia AIRM privind Enciclopedia Republicii Moldova 
La finele lunii august 2009 a fost pus în circuit 

„Enciclopedia Moldovei. Republica Moldova, Chişinău, 2009", 

despre conţinutul căreia comunitatea ştiinţifică a exprimat mari 

rezerve. 


Maluri de Prut 


Chişinău, 03 noiembrie 2009, material pus 
la dispoziție de Sergiu MUSTEAŢA 


Având în vedere netransparența prin care s-a lucrat la editarea 
acestui volum, lipsa unui concept ştiinţific privind editarea 
Enciclopediei Moldovei, netransparența în angajarea personalului (30 
de unități) dar şi a autorilor pentru scrierea articolelor, Asociaţia 
Istoricilor din Republica Moldova constată: 

1. Lucrarea „Enciclopedia Republicii Moldova”, din punct de 
vedere ştiinţific, nu justifică banii alocaţi; 

2. Conţinutul „Enciclopediei” nu corespunde nivelului actual al 
ştiinţei; 

3. Conceptele istorice puse la baza „Enciclopediei”, în mare 
parte de factură sovietică, compromit imaginea Republicii 
Moldova în calitate de stat suveran. 

În acest context, Asociaţia Istoricilor din Republica Moldova 
consideră necesar să specifice: 

1. Programul „Enciclopedia Republicii Moldova”, în formatul 
actual, în condiţiile crizei economice prin care trece Republica 
Moldova, este un lux inacceptabil, care trebuie restructurat şi 
redefinit; 

2. Lucrarea „Enciclopedia Republicii Moldova? trebuie 
reevaluată sub aspect istoric de către cercetători credibili, fără 
intervenţia dictatului administrativ şi politic; 

3. „Enciclopedia Republicii Moldova” trebuie să devină cu 
adevărat o carte de vizită a țării noastre şi nu o carte a ruşinii 
naţionale. 

III.  Reconceptualizarea proiectului AŞM „Istoria 
Moldovei”. Două state, două academii de ştiinţe — o singură 
istorie 

Având în vedere graba şi netransparenţa cu care s-a lucrat la 
formarea grupurilor de lucru privind elaborarea monografiei 
colective „Istoria Moldovei”, la selectarea coordonatorilor şi a 
specialiştilor pentru scrierea celor şase volume preconizate, 

ținând cont de lipsa până în prezent a unui concept ştiinţific 
unitar, precum şi de faptul că o lucrare cu denumirea „Istoria 

Moldovei”, atât teritorial cât şi istoric priveşte două state cu 

limbă şi istorie comună - Republica Moldova şi România, 

pornind de la faptul că scrierea unui studiu de o asemenea 
anvergură doar de către specialiştii din Republica Moldova ar 
reprezenta un act care unilateral, care ar prejudicia într-un anumit 
fel bunele relaţii de vecinătate cu România, iar actul academic în 
sine va nega o tradiţie istoriografică națională constituită de 
secole, 

în scopul eliminării suspiciunilor acumulate în ultimii ani, 
dezvoltării parteneriatului dintre Republica Moldova şi România, 
întăririi colaborării dintre Academia de Ştiinţe a Moldovei şi 

Academia Română, Comitetul de Conducere al Asociaţiei 

Istoricilor din Republica Moldova consideră oportun a veni cu 

următoarele sugestii de ordin principial: 

1. Revenirea Academiei de Ştiinţe a Moldovei, în spirit european, 
asupra conceptului de elaborare a istoriei naționale, discutării 
acestuia în mod public, într-un format larg, cu o antrenare 
plenară a comunităţilor academice şi universitare; 

2. Iniţierea de către Academia de Ştiinţe a Moldovei a unui 
parteneriat cu Academia Română în vederea elaborării şi 
publicării în comun a unei lucrări academice privind istoria 
națională de care duce lipsă Republica Moldova; 

3. Constituirea, în acest context, pe bază de paritate a unui grup de 
lucru comun, din cercetători din Republica Moldova şi 
România, pentru elaborarea conceptului ştiinţific al viitoarei 
lucrări, cât şi în vederea selectării transparente a colectivului de 
autori pentru scrierea acestui studiu fundamental; 

4. Aprobarea unui program durabil şi viabil privind realizarea 
proiectului de istorie națională. 

HI. Cu privirea la restabilirea Institutului de Istorie 


În anul 2005, la insistența guvernării comuniste, din 
considerente  politico-ideologice, conducerea Academiei de 
Ştiinţe a Moldovei, a desființat Institutul de Istorie, rămăşiţele 
acestuia fiind dizolvate în cadrul unei noi structuri, preponderent 
de factură juridică. 

Foştii demnitari comunişti au tratat cu ostilitate Institutul de 
Istorie, dat fiind neacceptarea de către ei a principiilor 
istorismului şi  obiectivității în cercetarea ştiinţifică, au 
desconsiderat cu desăvârşire autonomia academică, au intervenit 
politic în procesul de cercetare ştiinţifică, au încercat să 
(re)jimpună cenzura ideologică în sfera ştiinţei istorice, au 
promovat mediocritatea, slugărnicia, incompetența şi modelul 
sovietic de abordare a trecutului istoric. 

Fostul Regim a urmărit să pună căluşul la gură adevărului 
istoric, iar cercetătorul ştiinţific să fie transformat într-o slugă 
obedientă a propagandei comuniste, ieftine, ignorante şi false. 

Prin lichidarea Institutului de Istorie, comunitatea istoricilor 
a avut de suportat o lovitură grea, dar, din fericire, nu letală. 
Astăzi a sosit momentul să reparăm o nedreptate, una din câte au 
fost comise de guvernanţii comunişti, şi să readucem Institutul 
de Istorie acolo unde a fost şi unde trebuie să fie — în inima 
Academiei. El trebuie să devină o instituţie academică de 
prestigiu care să dea cursivitate şi orizont efortului de recuperare 
istorică şi să reprezinte cu demnitate ştiinţa academică din 
Republica Moldova. 

În contextul celor exprimate, Asociaţia Istoricilor din 
Republica Moldova, solicită conducerii Academiei de Ştiinţe să 
revină asupra problemei în cauză şi restabilească Institutul de 


Istorie în formatul academic general recunoscut. 
Scurtă informare cu privire la activitatea filialei din Braşov a A.C.P.B.B. 
Nicoară NICOLAE 


„In cursul acestui am am inițiat contacte cu Organizaţia Studenţilor Basarabeni din oraşul nostru, din rândul cărora doresc să 


recrutez noii membri ai Asociaţiei, care să fie capabili, în scurt timp, să preia şi frâiele aceasteia. Un sprijin am găsit în câteva ONG- 
uri ce activează în oraşul nostru, în colaborare cu care am reuşit, în ciuda tuturor greutăților, să organizăm, în fiecare an, câte un 
simpozion “Luna Martie — Luna Basarabiei” şi “Luna Noiembrie — Luna Bucovinei”, care au fost apreciate de fiecare dată de 
publicul participant. Este locul aici să menţionez aceste organizaţii: “Societatea pentru Limba şi Literatura Romana în Bucovina”, 
filiala lancu Flondor, Braşov; Fundaţia Naţională “Neamul Românesc”; Despărțământul Central “ASTRA”; Cercul de Istorie 
“Columna”; Societatea “Cultul Eroilor”; Organizatia Studenţilor Basarabeni, recent înființată la Braşov, s.a. 

Nici anul acesta, luna noiembrie nu va trece fară să organizăm o astfel de manifestare culturală în care vom avea chiar invitați 
de la Cernăuţi. O acțiune deosebită am avut-o în data de 07 octombrie a.c., când am sprijinit financiar, am organizat şi îndrumat, la 
rugămintea Organizației Studenţilor Basarabeni din Braşov, o slujbă de pomenire, parastas pentru cei trei studenți-eroi, ucişi în 
bătăi de poliția din Chişinău, în zilele protestelor populare izbucnite în capitala Basarabiei urmare a fraudarii alegerilor 
parlamentare (vezi foto). Preotul basarabean, nonagenar, Enache Valeriu, membru fondator, astăzi preşedintele de onoare al filialei 
noastre, este cel care a oficiat, alături de preoţii Parohiei Sfinţii Arhangheli, sus amintita 
slujbă de pomenire. Cu acest prilej, dumnealui a rostit asistenței cuvinte înflăcărate, 
încărcate de un deosebit elan patriotic, cu privire la cei pomeniţi, dar şi la ceilalți eroi 
basarabeni, realizatori ai Marii Uniri sau cei martirizaţi în gulagul sovietic”. 


Contul Filialei Huşi, „Mihail Kogălniceanu”, 
a Asociaţiei Culturale „Pro Basarabia şi 
Bucovina”: 

RO 38RNCB0261000508800001, deschis la 
BCR, sucursala Huşi 

